Лекин мени кўндириши қийин бўлди. Чунки Ўзбекистонда хусусий машинага эҳтиёжим бўлмаган. Бунинг устига машина ҳайдасам хаёлга толиб қолишдан қўрқардим. Шунинг учун Америкада ҳам машинасиз яшаш мумкин, деб ўйладим. Аввалига автобусда юришга қарор қилдик. Аммо бу азобнинг азоби, вақтнинг ажали.\n-Машина сизнинг ҳам қўлингиз, ҳам оёғингиз,-деди Меҳмет,- Шунинг учун ҳам бу ерда машина бойлик рамзи эмас, балки ҳаракат воситаси ҳисобланади. Қаранг, уч юз миллион аҳолиси бўлган Америкада халқнинг қўлида икки юз миллиондан ортиқ машина бор… У ёғини топиб олаверинг.\n-Бу ерда биздаги каби сиз машинани эмас, машина сизни қидиради,-деб суҳбатга қўшилди Севинч хоним.\n-Ҳа, Севинч ҳақ, қайси кўчага бош суқманг бирор бир кампаниянинг диллери(машина сотувчиси-ЖМ) ёки диллершипи(машина сотадиган ширкати-ЖМ)га дуч келасиз. Улар ҳам янгисини, ҳам эскисини сотишади.\n-Агар машина олиш ниятингиз борлигини билиб қолишса, бўлди, қўлларидан қутулишингиз мушкул,-дея қўшимча қилди Севинч хоним.-Шундай кўчалар борки, бошидан адоғигача диллершиплар эгаллаб олган. Ўша томонга бордингизми, демак, машина олмоқчисиз, сизни таъвозе билан қарши олишади. Кирган ҳам сизга қараб жилмайган, чиққан ҳам сизга қараб кулган, ҳамма сизга салом берган, аҳвол сўраган. Мақсад-пулингизни олиш. Мақсад-сизга салом бериб, бошлиқларига яхши кўриниш.\n-Нима қилишсин? Сотувчиларнинг аксарияти маошга эмас, сиз оладиган машинадан тушадиган “комиссион”га, фойизга ишлашади. Қанча кўп сотишса, шунча кўп пул топишади. Уларнинг қармоғига лаққа балиқдек илиниб қолмаслик учун сиз ҳам тайёргалик кўриб боришингиз керак. Энг камида пул сизники эканлигини ва улар шунга ҳамла қилаётганларни ҳис этишингиз ва ўзингизни бардам тутишингиз керак.\n-Меҳмет, бу гапларни қўй, жоним, буларга кўчада сотиладиган машиналардан топиб бер!-деди Севинч эрига.\nБиз уларни “сизлаб” гапирганимиз учун бизга “сиз” дейишсада, ўзаро одатларига кўра сенсираб гаплашишаради.\nБиз ҳали машина олиш учун пулимиз йўқлигини ва ишга кирсак кейин бу ҳақда ўйлашимизни айтдик.\n-Бу пробелма эмас, машинани топсак у ёғини ҳал қиламиз,-деди Меҳмет.\nЭртасига у бизни машина қидиришга олиб чиқди. Кўчаларни айланиб, пештоқига “FOR SALE” (“Сотиш учун”) деган ёзув ёпиштирилган машиналарни кўрдик. Бириси ундай, бириси бундай. Битта катта уйнинг ёнида сотувга қўйилган “минибус”ни кўриб қолдик. Меҳмет кўрса ҳам унга эътибор қилмади.\n-Дада, опам машинасини сотмоқда, шекилли?-деб бақирди ўғли.\nМеҳмет инглизчалаб бир нарса деди. Ота – ўғил анча чуғурлашдилар. Кейин Меҳметнинг уйига келдик. Унинг сайёр кафеси бор. Уйида овқатларни пишириб, кафе-дўконга айлантирилган машинасига жойлаб, туш пайти қурилиш жойларига олиб боради. Бир зумда пуллаб қайтади. Таомлари кўпроқ туркча ва грекча. Аммо ҳафта охирида, кўл бўйига борганда фақат Америка таомларини олиб боради ёки ўша ернинг ўзида пишириб сотади.\n-Америкаликлар таом масаласида жуда консерватив, асосан билган овқатини ейди, билгани эса “Ҳотдог”,- дерди у.\nУйида Севинч хоним Роҳила билан бирга “Дўнар” пиширишга бошлашган экан. Меҳмет бир шиша “Виски”ни кўтариб чиқди. Уни ичмайди деб ўйлагандим. Лекин бирининг ортидан иккинчисини сипқора бошлади. Кайфи ошгандан кейин кўзига ёш олди.\nҲаётининг даҳшатли ҳикоясини айтиб берди׃\n-Туркияда миллатчилар партиясига аъзо эдим. Давлат тўнтариши бўлиб қолди. Ким демай, нима иш қиласан демай қамоққа тиқишди. Оёғимнинг тирноқларини сўкиб олишди. Адолатсизлик ёмон экан. Қилмаган ишингни бўйнингга қўйишса, синиб кетаркансан…\nМеҳмет қамоқдан чиқиб ҳам таъқибдан қутула олмай, Туркияни тарк этиб, Америкага келибди. Икки қизи бор экан. Ўғли Америкада туғилибди. Катта қизи мактабни битириб, олийгоҳга кирибди ва бир америкаликни севиб қолибди.\n-Ҳаётимиз остин-устун бўлиб кетди. Динимиз, маданиятимиз нима бўлади? Уйда ҳеч нарса қила олмадим. Болангизни уриб-сўкдингизми, олиб бориб қамашади. Болани сиздан ажратиб олишади. Унга ётадиган жой беришади, егулик-ичкилигини ҳам беришади. Бу ерда битта мачит бор эди. Шунга қатнардим. Бориб дардимни имомга айтдим. Имом яхши одам. Узоқ ўйлади ва ливанлик бир киши икки қизини пичоқлаганини мисол қилиб айтиб, бу охири ёмонлик билан тугайди, шунинг учун Туркияга бор ва қизингга ўша ерда йигит топилади, деди…\nМеҳмет шундан кейин ўзи туғилиб ўсган Коняга бориб ўш ерда қизига куёв излабди. Охири бир йигитга узатиб қайтишибди. Орадан уч ой ўтгач, қизи ўз жонига қасд қилибди.\nМеҳмет йиғлаб юборди׃\n-Борганимизда, кўмиб қайтишган экан… Бошимни деворларга урдим, дод дедим, вой дедим … лекин нимани ўзгартира олардим? Ҳатто қизим нега ўз жонига қасд қилганини ҳам билолмай қайтдим. Қайтсам қизимдан хат келган экан.\nУ шундай деб ичкаридан бир хатни олиб чиқди. Қарасам Севинч хоним ҳам пиқиллаб йиғламоқда. Шундагина уларнинг сочлари оқариб қолгани, юзларига ажинлар тушганини фаҳмладим. У хатни менга узатди. Хат икки саҳифалик бўлиб, унда қизи ота-онасидан миннатдор эканлиги, уларни айбламаслигини ёзган. Кейин у Туркия шароитига мослаша олмагани, ҳамма нарса бошқалиги, одамлар ҳам бошқалиги, ҳатто фикрлаш ҳам бошқа эканлиги, ўз севган йигити қолиб, ўзи илгари танимаган-билмаган йигит билан битта ёстиққа бош қўйишнинг азобларига чидай олмаганини ёзганди.\nДаҳшат эди. Қўлларим қалтираб, кўзларимдан ёш сиза бошлади. Меҳметни қучоқлаб бағримга босдим. Унга таскин беришга кучим етмас эди.\n1988 йилда у туғилиб ўсган Коняга борганим ва у ерда “Само” рақсларини томоша қилиб, Мавлоно Жалолиддин Румийнинг шеърларини тинглаганимни айтдим. Румийнинг мана бу сатрларини туркча айтиб бердим׃\nБугунга қадар ҳам дунёда ўз аҳамиятини йўқотмаган бу улкан асарни қуйида Ўзбек лаҳжасига ағдардим׃\nКел, кел, не бўлсанг ҳам кел,\nБалки кофир, балки мажусий,\nБалки бутпарассан, бари бир кел,\nБизнинг даргоҳимиз умидсизлик даргоҳи эмас,\nЮз карра тавбангни бузган бўлсанг ҳам кел,\nБу тупроққа севгидан бошқа нарса экмаймиз,\nШу беғубор далага севгидан бошқа уруғ қадамаймиз биз,\nЯқинроқ кел, яқинроқ! Яна ҳам яқинроқ! Бу айирмачилик йўли кимга ҳам керак?\nМодомики сен менсан, мен сенман, нега бу санлик-манлик…\nЎлганимиздан кейин қабримизни ердан қидирманг!\nБизнинг мозоримиз орифларнинг кўнгилларидадир.\nКейин Меҳметнинг иккинчи қизи ҳам бир америкаликни ёқтириб қолибди ва оила қуришга азм қилишганини хўрсиниб ҳикоя қилди׃\n-Ҳеч нарса демадим. Шу билан оила қурсанг бахтли бўласанми?-деб сўрадим. Индамади. Мен ҳам индамадим. Оила қуришди. Икки фарзанди бор. Домот қизимни бошига кўтаради. Бизни ҳам жуда ҳурмат қилади. Болалари мактаб борадиган бўлишди. Шунинг учун ҳам минибусини сотувга қўйибди. Боя кўрганимиз ўша эди.\nШу пайт қизи ва куёви кириб келишди. Неваралар Меҳметбейни қучоқлаб ўпишди ва дастурхондаги “Дўнар”ни кўриб уни бир зумда унутишди.\nОтасининг йиғлаётганини кўрган ўғли опасига телефон қилибди. Опасининг исми Орзу. Куёвнинг исми Виллиам. “Вил” дейишаркан. У туркчани анча ўрганиб олибди. Кулгили чиқсада парво қилмай гапираяпти. Биз уйининг ёнидан ўтганимиз ва кирмаганимизни ҳам биларкан. Машина қидирганимиздан ҳам хабардор.\n-Эртага янги машина оламан.. Шунинг учун бунисини сизга бермоқчимиз,-деди у.\n-Бепул олмаймиз,-дедим худди чўнтагимдан пул оқиб турган одамдек.\n-Бепул эмас, минг доллар,-деди Вил туркчалаб.\nМеҳмет ҳолимни тушунди ва сўзга аралашди׃\n-Ҳозир миниб турасизлар, қачон ишлаб, янгисини олганда, буни сотсангиз ўша пул Вилники.\n-Тўғри, тўғри,-деди Вил.\nКейинчалик тушундимки, Вил туркка айланиб бўлган экан. Чунки бирор бир америкалик машина сотса, қайнотаси у ёқда турсин, отаси билан ҳам маслаҳатлашмайди ва бир тийинни ҳам ҳужжатсиз қарзга бермайди. Вил эса машинасини деярли текинга берди.\nЎша куни Вил миниб келган минибуси(Plymouth van)ни бизга ташлаб кетди. Биз эса ҳайдашни ҳам билмаймиз.\nМашина ҳайдашни ўрганганимиз ҳақидаги ҳикоядан аввал бир нарсани айтиб кетмоқчиман. Минибусни тўрт ой миндик ва Вашингтонга кетиш олдидан бир рус аёл׃\n-Бир ярим минг доллар бераман, кетгунча миниб, вокзалда қолдириб кетасизлар,-деди.\nПулни олиб Вилнинг ёнига бордим׃\n-Мана машинани сотдим,-деб унга бир ярим минг долларни узатдим.\n-Мен минг долларга сотгандим, кейин Меҳметнинг дўсти бўлганингиз учун беш юзга арзонлаштирдим, кейин менинг ҳам дўстим бўлганингиз учун яна беш юзга арзонлаштирдим,-деди у пулни қўлига ҳам олмай.\nКўп гап сўздан кейин охири минг долларни олдида׃\nИчкаридан югуриб чиққан ўғилчаси Мустафо инглизчалаб׃\n-Амаки овқат тайёр, ойим айтилла,-деб қўлимдан тутиб, ичкарига тортқилади.\nБу пайтда инглизчани оз-моз тушунадиган бўлиб қолгандик.\nОрадан ўн йил ўтиб бизга қадрдон бўлиб қолган бу оиланинг Мустафосига туғилган кунида бир ҳадя жўнатдик. Ундан туркча жавоб келди׃\n“Мен билан бирга онам ва дадам ҳамда бобом ва бувим ҳам севиндилар…”\nБизга доим шундай саховатпеша, яхши одамлар рўбарў келиб қоладими ёки дунёнинг асосий қисми яхшилардан иборатми, бунисини билмадим?\n[…] 7.Биринчи машинам […]\nТангри тарафдори. » Ўзбекистон Инсон Ҳуқуқлари Жамияти, on January 17, 2013 at 4:05 pm said:


O'zbekiston Respublikasi Davlat soliq qo'mitasi\n71 202-32-82, 1198 Call-markaz\n(71) 244-97-16 Ishonch telefoni\n(71) 244-97-16 Faks\nIsh vaqti : 9:00 - 18:00\nTushlik : 13:00 - 14:00\nDam olish kuni: Shanba, Yakshanba\n(0-374) 223-95-02 Ishonch telefoni\n(0-374) 223-95-02 Faks\n(0-365) 221-30-13 Ishonch telefoni\n(0-365) 221-30-13 Faks\n(0-372) 226-34-70 Ishonch telefoni\n(0-372) 226-34-70 Faks\n(0-375) 225-08-22 Ishonch telefoni\n(0-375) 225-08-22 Faks\n(436) 223-53-71 Ishonch telefoni\n(436) 223-53-71 Faks\n(0-369) 227-91-96 Ishonch telefoni\n(0-369) 227-91-96 Faks\n(066)-234-06-16 Ishonch telefoni\n(0-376)-221-74-39 Ishonch telefoni\n(67) 235-03-42 Ishonch telefoni\n(67) 235-03-42 Faks\n(0-371) 2445486 Ishonch telefoni\n(0-371) 2445486 Faks\n+99878-150-49-56 Ishonch telefoni\n(73) 241-70-60 Ishonch telefoni\n(73) 241-70-60 Faks\n(0-362) 223-10-10 Ishonch telefoni\n(0-362) 223-10-10 Faks\n(0-361) 222-23-55 Ishonch telefoni\n(0-361) 222-23-55 Faks\nXizmatlar va servislar\nЮтуқли чек ўйинлари – халқаро тажриба\nАнъанавий классик чиптали лотерея ўйинлари ўрнига экзотиклари кириб келди. Масалан, иштирок этиш мутлақо бепул бўлган касса чеклари ютуқли ўйини. Шунга ўхшаш лотереялар, совринли ўйинлар Европа ва Марказий Осиёнинг кўплаб мамлакатларида ташкил этилади.\nНега айнан чеклар?\nКасса чеклари – савдо қонунийлигининг исботидир. Aгар инсофсиз сотувчи даромадни яширса, бундай ҳолатлар қандай миқдорда бўлмасин мамлакат бюджети зарар кўради.\nЮтуқли чек ўйинлари одатда фуқаролар фаоллигини, ҳуқуқий маданиятини ошириш – товарлар, ишлар ва хизматлар истеъмолчиси сифатида ўз манфаатларини ҳимоя қилиш, яширин иқтисодиёт улушини қисқартириш мақсадида ўтказилади.\nКасса чеки ўйинлари одатда ноқонуний нақд пул айланмаси гуллаб-яшнаётган мамлакатларда молия ва солиқ органлари томонидан ташкил этилади.\nЧексиз савдо – даромадларни яшириш усулларидан бири. Чек ўйинлари иқтисодиётнинг ушбу қисмини юзага чиқариш мақсадида харидорларни сотувчилардан касса чекларини чоп этиши ва беришини талаб қилишга ундайди ва уларни мукофотлайди.\nЎйин схемаси оддий: харидор маҳсулот сотиб олганда ёки хизматдан фойдаланганда олинган барча чекларни сақлайди. Ҳар бир чек ягона реестрда қайд этиладиган ноёб QR кодга эга бўлади. Ташкилотчилар чеклар маълумотлар базасидан тасодифий равишда ғолибларни танлаб олади ва уларга ютуқ суммасини тўлайди. Шу тариқа уларнинг фаол фуқаролик позицияси мукофотланади.\nБунда, молиявий тизим бир маромда соғломлашади, истеъмолчилар пул мукофотлари ёки қимматбаҳо совғаларни ютиб олиш имкониятига эга бўлади, бизнес эса мижозлар кўпроқ товар харид қилишидан манфаатдор бўлади.\nШу каби лотерея ўйинларини ўтказган мамлакатлар:\nЧехия (2017 йил)\nТашкилотчи – Мамлакат молия вазирлиги.\nwww.uctenkovka.cz портали ва мобил илова.\nАсосий соврин – автомобил.\nЮтуқ учун ҳар ойлик совринлар – 21 025 дона (5,4 млн. крон).\nЎйин аввалги календарь ойида берилган чеклар учун кейинги ойнинг ҳар 15-санасида ўтказилади (яъни 15 ноябрь куни 1-31 октябрь кунлари берилган чеклар учун ўйин ташкил этилади). Ўйинда иштирок этиш харид миқдорига боғлиқ эмас.\nЧеклов: бир кун давомида ҳар бир сотувчидан биттадан чек рўйхатдан ўтказилиши мумкин.\nИштирокчи қанча чек тўпласа, унинг ғалаба қозониш имконияти шунча юқори бўлади.\nЙирик совринлар ютишга бўлган имконият харидорларни чек талаб қилишга ва ноинсоф сотувчилар устидан шикоят қилишга ундайди.\nҚозоғистон – (2020 йил, май)\nТашкилотчи – Қозоғистон Республикаси Молия вазирлигининг давлат даромадлари қўмитаси фискал маълумотлар оператори.\nАкция “Чек талаб қил – соврин ютиб ол!”\nМобил илова (Wipon)\nМобил телефон ҳисобига ҳар куни пул маблағлари тушади.\nНКМ фискал чеки берилмаганда истеъмолчи мобил илова орқали шикоят қилши мумкин. Ҳолат исботланса, унинг телефонига маблағ туширилади.\nГреция (2020 йил, май)\nТашкилотчи – Греция Молия вазирлиги солиқ инспекцияси.\nДавлат даромадларининг мустақил органи веб сайти (AADE) www.aade.gr.\nИштирокчилар – дўконларда банк карталари билан тўлов қиладиган ёки Интернетда харидларни амалга оширадиган 18 ёшдан ошган барча Греция фуқаролари. Май ойида ўткзиладиган лотерея ўйинларида апрель ойида савдони амалга оширган тўловчилар иштирок этади. 1 000 нафар омадли иштирокчининг ҳар бири 1 000 евродан ютиб олади.\nТопшириқ – давлат даромадлари, ҚҚС ва даромад солиғи йиғимини кўпайтириш мақсадида фуқароларни банк пластик карталаридан / электрон тўловлардан фойдаланишга ундаш. Лотереяда одамлар карта билан қанча кўп харидларни амалга оширса, ғалаба қозониш имконияти шунча ошиб бориши назарда тутилган.\nЛатвия (2019 йил)\nТашкилотчи – Давлат даромадлари хизмати (ДДХ)\nКамида 5 евро миқдоридаги чек.\nҲар ойлик ўйинда пул ютуқлари ва бошқа совринлар ўйналади.\nҒолибларни аниқлаш тасодифий рақамлар генератори ёрдамида ўтказилади.\nРўйхатдан ўтмасдан ишлаган компаниялар хўжалик фаолиятини тўхтатгандан кейин аниқланади: асоссиз равишда ишсизлик нафақалари сўралганда, товар айланмаси унинг декларация маълумотларига мос келмаганда.\nБу каби ютуқли ўйинлар Хитойда ҳам ўтказилган. (1998 йил), Беларусь (2014 йил), Болгария (2015-2016 йй) ҳамда Литвада (2017 йил) тизим элементлари пайдо бўлган.\nЎзбекистонда ютуқли чек ўйинлари 2020 йил июлдан бошлаб ўтказилмоқда.\nТашкилотчи – Ўзбекистон Республикаси Давлат солиқ қўмитаси.\nДСҚ расмий веб сайти – www.soliq.uz ва ижтимоий тармоқлардаги саҳифалари.\nЎйинда Тошкент шаҳридаги онлайн НКМ ёки виртуал касса билан жиҳозланган савдо нуқталаридан берилган чеклар иштирок этади.\nҲар бир тиражда маиший техникалар ва Chevrolet Nexia 3 автомашинаси ўйналади.\nЧекларни рўйхатдан ўтказишнинг икки усули бор:\n– QR кодни “SOLIQ” мобил иловаси ёрдамида сканер қилиш;\n– 12 хонали фискал белгини 1077 рақамига SMS тарзида юбориш.\nҲозирги кунгача ютуқли ўйинларнинг 2 та тиражи ўтказилди. Уларда умумий ҳисобда 30 мингга яқин чеклар иштирок этди.\nДавлат солиқ қўмитасининг ютуқли чек ўйинларнинг 3-тиражи 2020 йил 16 сентябрь (чоршанба) куни “Менинг юртим” телеканалида 16:00да жонли эфирда бошланади.\nDSQ matbuot xizmati\nFunktsiyalari va vazifalari Hududiy organlar matbuot xizmatlari Yutuqlar\nYangiliklar E’lonlar Rahbariyatning chiqishlari Press-relizlar Media rejalar Akkreditatsiya Infografika Soliqlar tarixi muzeyi Soliqlar bolalar nigohida Ёшларга оид янгиликлар\nFotogаlereya Audiomateriallar Videomateriallar\nSoliq idoralariga murojaatlar\nyuridik va jismoniy shaxslar, 2019 yilda ko'rib chiqilgan\nSo'ngi yangilanish: 19 май 2020 | 16:32\nAgar saytda xatolik topsangiz mantni belgilab Ctrl+Enter bosing\n©2001 - 2020. Barcha huquqlar himoyalangan.\nSayt materiallaridan foydalanganda saytga havola ko'rsatilishi shart.\nIlm, ma'rifat va raqamli iqtisodiyotni rivojlantirish yili\nJamoatchilik fikrini o'rganish\nDSQ faoliyati to'g'risidagi axborot uchun so'rov\nSoliq organlarida xizmat\nYil boshidan: 94839\nHafta davomida: 12644\nOy davomida: 24483\n(71) 244-98-98 Ishonch telefoni\nIzlash uchun matn kiriting\nSaytda xato aniqlandi!\nTuzatilgan matnni kiriting


Давал хом ашёсини қайта ишлашга шартнома тузилганда, «Қайта ишлашга берилган хом ашё билан боғлиқ операцияларни бухгалтерия ҳисобида акс эттириш тартиби тўғрисидаги Низом»га (АВда 15.03.2010й. 2086-сон билан рўйхатга олинган, кейинги ўринларда - Низом) асосланиб ишлаш лозим. Бунда буюртмачи қайта ишлашга бериладиган хом ашёни «Давал хом ашёсини қабул қилиш-топшириш далолатномаси» ёки «Давал хом ашёсини топшириш накладнойи» асосида топширади, уларнинг шакли Низомга иловаларда келтирилган. Ушбу шаклларда ҚҚС акс эттирилмайди.\nДавал хом ашёсига ва ундан тайёрланган маҳсулотга эгалик ҳуқуқи буюртмачида қолади. Бажарувчида давал хом ашёсининг ҳисоби балансдан ташқари ҳисоб варақда юритилади.\nҚҚС бўйича солиқ солиш объекти бу – солиқ солинадиган оборот ва солиқ солинадиган импорт (СКнинг 198-моддаси). Товарларни ва бошқа мол-мулкни қайта ишлаш (давал) асосида бериш солиқ солинадиган оборот бўлмайди (СКнинг 199-моддаси 2-қисм 9-банди).\nҚҚС ставкаси ва суммаси ҳисобварақ-фактурада акс эттирилади (СКнинг 222-моддаси 1-қисм 9-банди). Буюртмачи бажарувчига давал хом ашёсини топширишида ҳисобварақ-фактура расмийлаштирилмайди.


Анвар Бердиев: "Кераксиз вазиятларда очко йўқотганимиз бизга панд берди" / CHAMPIONAT.asia\n09:50“Милан”га “Бёрнли” футболчиси керак 1 09:44Суперлига битта шаҳарда давом этадими, ўйинларга ОАВ киритиладими, ПРО-лига қандай бўлади? Диёр Имомхўжаев билан эксклюзив суҳбат 9 09:31“Боруссия Д” Фаврни ишдан олмайди 0 09:28Шота Арвеладзе Тошкентга қайтган ва карантинга кирган 4 09:19Диёр Имомхўжаев: "Суперлига 5 июнда бошланиши шарт эмас..." 12 09:09Вератти ПСЖдан кетадими? Унинг ўзи бунга жавоб берди 3 08:49“Эвертон” “Рома” футболчисига кўз тикди 0 08:30“Челси” Кепага А Cериядан ўринбосар топди 2 08:19Ўзбекистонда футбол ўйинларини 5 июндан давом эттиришга рухсат берилди 35 08:11Фигу: “Роналду “Реал”ни, “Реал” эса Роналдуни буюк қилди” 7 07:50Хаверц яна бир бор рекорд ўрнатди 1 07:29АПЛ тарихидаги энг яхши марказий ҳимоячилар аниқланди 11 01:30Бундеслига. “Байер” сафарда уч очкони қўлга киритди 1 01:03Каррагер: "Манчестер Сити" - ЕЧЛ фаворити. "Ливерпуль" чиқиб кетди, "Барселона" эса олдингидек эмас" 22 00:53Юртимизда қачондан футбол мусобақаларига рухсат берилади? 5\nАнвар Бердиев: "Кераксиз вазиятларда очко йўқотганимиз бизга панд берди"\n06 ноя 2019 20:53\nТеглар : Истиқлол ФарғонаАнвар Бердиев\nА ПРО-Лига 27-туридан ўрин олган “Истиқлол” – “Оқ-тепа” (5:1) учрашувидан сўнг мезбонлар мураббийи Анвар Бердиев сайтмизга интервью берди.\n- Анвар ака, 27-тур учрашувлари якунига кўра, “Истиқлол” жамоаси А ПРО-Лигада 2-ўринни қўлга киритиши аниқ бўлиб улгурди. Ушбу натижа билан табриклаймиз...\n- Авваламбор, табрик учун раҳмат! Жорий мавсум биз учун оғир ўтди. Бизни охирги турда “Шўртан”га қарши қийин учрашув кутиб турибди. Очиғи бугун “Хоразм” ўз майдонида “Шўртан”ни мағлуб этганини сиздан эшитдим. А ПРО-Лигада иккинчи ўрин ёмон натижа эмас. Ҳаммага маълум А ПРО-Лигада кучли жамоалар жам бўлган.\nУшбу натижа билан жамоамизнинг барча аъзолари ва мухлисларимизни табриклайман. Шунингдек жамоамизни мунтазам равишда қўллаб-қувватлаб келаётган хомийимизга, жамоамиз раҳбариятига миннатдорчилик билдираман.\nМавсум аввалида жамоамизга А ПРО-Лигада ғолиб чиқиб, Суперлига йўлланмасини қўлга киритиш вазифаси қўйилган эди. Афсуски, бу вазифани уддалай олмадик. Ўша иккинчи давра бошида “Оқ-тепа”га ўз майдонимизда мағлуб бўлганимиз, шунингдек уй учрашувимизда “Машъал” жамоасига ютқазганимиз бизга якунда 1-ўринни олишимизга тўсқинлик қилди. Кераксиз вазиятларда очко йўқотганлигимиз бизга панд берди.\nЯна бир бор жамоамиз раҳбарияти ва хомийларимизга, жамоамиз мухлисларига ўз миннатдорчилигимни билдираман, – дейди Анвар Бердиев.\nБир ўйин тарихи. Яна ёрдамга келган Анвар Солиев ёхуд 2004 йилги Ўзбекистон – Ироқ учрашуви 3


Лопетегининг келиши "Реал"ни иккига бўлиб юборди\n27 август, 2018, 20:56\n“Реал” бошқарувига Хулен Лопетеги тайинлангач жамоа иккита лагерга бўлиниб кетди. Бу ҳақда Football Espana нашри хабар тарқатмоқда.\nУнга кўра Лопетегини Серхио Рамос, Иско, Марко Асенсио, Начо Фернандес ва Лукас Васкес каби футболчилар тўлиқ қўллаб-қувватлашмоқда. Аммо, Марсело, Лука Модрич, Тони Кроос ва Рафаэль Варан каби легионерлар 51 ёшли мутахассиснинг ўйин услубларидан норози бўлишмоқда.\nЭслатиб ўтамиз, Лопетеги кеча “Жирона”га (1:4) қарши баҳснинг 60-дақиқасида Марселони алмаштириб юборган эди. Ўйиндан сўнг эса бразилиялик футболчи мураббийнинг ушбу қароридан ҳайратда эканини айтган.


Тожикистонлик меҳнат муҳожири кундалигидан - саккизинчи ҳикоя - BBC News O'zbek\nБугун синфдошим Шуҳрат Москвага чипта олганини айтди. Қишда Москвага авиабилет бироз арзонлашади. Лекин шунда ҳам бундай солиштирсангиз, унинг пулига, масалан, Москвадан Истанбулга учиб, яна қайтиб кела оласиз.\nҲа, майли бир кун келиб бизда ҳам самолёт нархлари арзонлашиб қолар. Аслида мени бошқа нарса кӯпроқ ӯйлантириб қӯйди. Шуҳрат мартгача уйда бӯлиб, сӯнг Москвага ишга кетмоқчи эди. Нега бирданига қарори ӯзгариб қолдийкин?\nСабр косани тӯлдирган қоронғилик\n"Бӯлди, мен ортиқ чидаёлмайман. Қишнинг узун тунларида кӯзимга уйқу келмасдан липиллаган шамга тикилиб ӯтиравериш жонимга тегди. Кун бӯйи чироқ йӯқ. На компутерни ишлата оласан, на интернетга кира оласан. Дунёдан буткул бехабар ғофил одамларга ӯхшаб қоляпман…"\nШуҳрат ӯқимишли йигит. Мактабни битирганимиздан кейин у ӯқишга кира олмаган. Ӯзи билан бирга ҳужжат топширган, мактабда базӯр учга ӯқиган синфдошимизнинг ӯқишга кирганини эшитиб, аламидан қаҳ-қаҳлаб кулганди.\n"Лаби қийшиқ бӯлса-да, бойнинг боласи кулсин, дейишганди. Мияси тӯла пуч ёнғоқ бойваччалар ӯқийдиган ерда бизга йӯл бӯлсин. Аҳмоқ бӯлиб ҳужжат топшириб ӯтириб-ман-а…" Шуҳрат ғофиллик ҳақида гапирганда унинг саккиз йил олдинги мана шу армонли сӯзлари эсимга тушди.\nЛекин ӯқишни истаган одам барибир йӯлидан қайтмас экан. Ҳозир Шуҳрат Москвадаги институтлардан бирида сиртдан бӯлса-да, ӯқияпти.\nХуллас, кечқурун уч соат, тонгда бир ярим соат бериладиган чироқ, бутун бир оила битта уйчага қамалиб яшаш ӯзи айтмоқчи Шуҳратнинг "сабр косасини тоширибди".\n- Нима, Москвада бир хонада битта ӯзинг турасанми? – дедим Шуҳратга Россия пойтахтида жа-а шоҳона яшамаслигини эслатмоқчи бӯлиб.\n- Москва энди, Москва. Битта хонада етти киши яшасак-да, ҳаммамиз деярли тенгқурмиз. Чол-кампир, ӯғил, келин, неваралар ҳамма бир хонага тиқилиб олмаймиз-ку…\nҚишда фақат Шуҳратлар эмас, қишлоқдаги кӯпгина оилалар бир ёки иккита хонада яшашга мажбур бӯлишларини мен яхши биламан. Чунки битта уйни иситиш учун кӯмирга пул топа олмай ӯтин ёқадиган нечта оилани кӯрганман. Устига Қирғизистон билан муносабат ёмонлашиб, чегара ёпилгач, кӯмир нархи кун сайин ошмоқда. "Чегаранинг нариёғида кӯмир сота олмай ӯтиришибди, буёқда тӯрт баравар қиммат", дейдилар акам.\nЧидамли она ва чидай олмаган ӯғил\n- Агар Москвага кетадиган бӯлсанг, манови сайтга киргин-да, рӯйхатни кӯргин, - дейди Шуҳрат қӯлидаги қоғозни менга тутқазиб.- Россиядагилар 90 минг нафар тожикистонликни рӯйхатга киритишибди. Уларни Россиядан чиқариб юбориш ва беш йилгача киритмаслик ҳақида қарор чиқаришган экан.\nБу ҳақда мен ҳам эшитгандим. Ӯшанда Россиядан чиқариб юбориладиган ҳар беш меҳнат муҳожирининг биттаси Тожикистондан эканлигини ӯйлагандим.\nЛекин йӯлини топганлар яна Россияга кетишяпти. Ана тоғамнинг ӯғли поездда Россияга кетганди, Саратов вилоятига кираверишда "сен депортга тушгансан", деб қайтариб юборишибди. Ҳозир у қаерда, дерсиз? Россияда. Ҳа, Россияда. Икки ҳафтага қолмай янги паспорт тӯғрилади-да, жӯнаб кетди. Фақат энди у отасининг эмас, онасининг фамилиясида юрибди. Отиниям ӯзгартирган.\nБуни Шуҳратга айтгандим, тиржайди.\n- Ҳа, нима, қӯлини бурнига тиқиб, сӯппайиб юраверсинми? Ӯзимизда иш бӯлмаса. Устига светнинг аҳволини кӯриб турибсан. Сангтӯда-1 ни қурсак яхши бӯлади, дейишди. Сангтӯданинг иккинчиси ҳам қурилди, ӯша-ӯша. Онам менинг тезда кетаётганим сабабини эшитиб қолибдилар. Нима дейдилар, дегин? "Ӯғлим, ноябрда ӯн кунгача бир минут ҳам чироқ беришмади. Аллақаерда Душанбе томондан ток келадиган катта симёғоч қулаган эмиш. Биз чидадик-ку! Худога шукр, ҳозир беш-беш ярим соатдан чироқ бериб туришиб-ди. Чида, болам."\nШуҳрат аламли кулганча гапирар экан, мен Москвадаги ҳамхонам ўзбекистонлик Эргашалининг кейинги йилларда уларда ҳам электр таъминоти масаласи оғирлашаётгани ҳақида айтганларини эсладим.\n"Қӯқондай шаҳри азимнинг қоқ киндигида свет ӯчирилар экан-у.."\n- Ҳеч кулмагин қӯшнингга, бир кун тушар бошингга, деб эшитганим бор. Менга ишонинг, сизларда бир кеча-кундузда бир-икки соат свет беришларини эшитиб ҳайрон бӯлгандим. Тӯғри, оғзига кучи етмайдиган одамлар кулган бӯлишлари мумкин. Мен ҳайрон бӯлганман. Биз Конибодом деган туманларинг билан шундайгина қӯшнимиз. Етти-саккиз йил олдин, Андархон чегараси очиқлиги пайтида у ёққа бемалол бориб келардик. Акамлар ӯртоқлари билан Конибодомга бориб хом ғишт қуйиб, девор кӯтариб, пул ишлаб келишган. Чегарани ёпиб қӯйишгандан кейин ҳеч ким ӯтолмаяпти. Кечирасиз, ӯтлаб кетдим. Акамлар Тожикистонда ёзда кеча-ю кундуз свет бор, лекин август тугар-тугамас чироқ ӯчириш бошланади, дегандилар. Мана энди, ӯзимизда ҳам светни соатлаб ӯчиришаётганига ҳам тӯрт-беш йил бӯлди-ёв.\nЭргашали қишлоқларида электр бериш вақти йил сайин камаяётганини айтганди. "Э, биз-ку қишлоқда яшаймиз. Қӯқондай шаҳри азимнинг қоқ киндигида свет ӯчирилар экан-у, аямлар меҳмонга борган эканлар, ӯз кӯзлари билан кӯрибдилар. У куни телефон қилганларида айтдилар. Бизда газ йӯқ бӯлса ҳам ӯтин бор, таппи-тезак бор, қӯқонлик аммангга қийин экан, газ паст, светни ӯчиришаркан, дедилар аямлар". Эргашали одатига кӯра худди бир қувончли воқеани айтаётгандай жилмайиб гапирарди.\nИнсоф ва буйруқ\nОрадан бир кун ӯтар-ӯтмас яна Эргашалини эсладим. У бир ҳамқишлоғининг Тожикистонда, Исфарадаги қишлоқлардан бирида яшайдиган тоғасининг тӯсатдан вафот этиши ҳақида пешонаси тугунча бӯлиб сӯзлаб берганди.\nӮшанда Исфарадан Ӯзбекистонга келин бӯлиб тушган сингил, унинг эри, ӯғил-қизлари жанозага отланишибди. Лекин чегарадан ӯтказишмабди. Катта ӯғил чегарачиларга қӯлидаги телеграммани кӯрсатибди. Ӯтказишмабди. Сингил йиғлабди, қизлари йиғлашибди. Ӯтказишмабди. Шу пайтгача индамай турган ота тутақиб кетибди. "Ҳей, мусулмонлар, манови шӯрликнинг укаси дунёдан ӯтган,- дебди у хотинини кӯрсатиб.- Нима, сенлар видолашишга ҳам қӯймайсанларми?"\n"Биз эмасмиз, ака, биз эмасмиз. Биз буйруқни бажаришга мажбурмиз", дебди чегарада турганлардан бири.\n"Қандай буйруқ? Аслида чегарадош туманлар аҳолиси у томон-бу томонга визасиз бориб-келишлари ҳақида Ӯзбекистон ҳукуматининг қарори бор-ку! Сизлар чегарани бутунлай ёпиб ташлабсизлар. Шу инсофданми?", дебди ота тутақиб.\n"Бизни ноинсоф деманг, ака айтяпман-ку, биз буйруқни бажаряпмиз", дебди чегарачи йигит.\n"Ӯша буйруқ берганларнинг ҳам ота-онаси, амма-тоғаси бордир,- дебди йиғлаганча сингил. - Ӯзлари бу ёруғ дунёда абадул абад яшамаслар…"\nХуллас, на сингил, на эри, на ӯғил-қизлари жанозага бора олишибди. Орадан анча вақт ӯтгандан кейин виза олиб бир қадамлик йӯл қолиб, Қамчиқ довони орқали айланиб фотиҳага бориб келишибди…\nАйтгандай, Эргашалининг ҳикоясининг нега эслаганимни айтайин.\nЁпиқ чегаралар ва минг-минглар истаги\nБизга ёндош шаҳарчада яшайдиган курсдош дӯстимнинг бувиси вафот этгани ҳақида эшитдим. Кӯнгил сӯрагани борсам, аламидан оғир уҳ тортди. "Аям бу ерга Қӯқондан келин бӯлиб тушганлар. Бувим вафот этдилар. Хайрият, ӯлимларидан олдин касалликларини айтиб, аямни чақиртирган эканлар. Виза олиб, "Ойбек" орқали кетгандилар. Аям оналари билан хайрлашиб қолишга улгурдилар… Лекин на дадам, на биз – биронтамиз жанозага боролмадик. Чегарадан ӯтказишмади. Дадамлар қаъда қилмоқчилар, яъни фотиҳани кӯчирмоқчилар. Бошқа иложимиз йӯқ. Кейинроқ виза тӯғрилаб Қӯқонга, фотиҳага бориб келармиз", деди курсдошим.\nУ алам билан сӯзлар экан, Тожик Мирзачӯли деб аталадиган томонда, Зафаробод туманида яшайдиган курсдошимнинг ҳикоясини эслардим. Унинг отаси вафот этганда Самарқандда яшаётган опаси ӯзи учун энг яқин инсонни сӯнгги йӯлга кузатиш маросимига кела олмаган экан.\nБу азага бориб кела олмаслик ҳақидаги қайғули ҳикоялар. Тӯйга бориб-келиш бундан бир неча марта қийин…\nМен кундалигимга шу сӯзларни қийналиб-қийналиб ёзар эканман, Москвада Эргашали, бошқа ӯзбекистонликлар билан суҳбатларни эслардим. Ӯзбекистонликларнинг ҳам, минг-минглаб тожикистонликларнинг ҳам энг муҳим истакларидан бири - икки ӯртадаги чегараларни очиб қӯйиш, ҳеч бӯлмаса, чегарадан ӯтиш, борди-келдини осонлаштириш.\nОрадан қанча вақт ӯтишини билмайман, лекин мен чегаранинг ҳар икки томонидаги одамлар истаги амалга ошишига ишонаман. Ишонаман ва худди шу лаҳза бошқа бир қӯшни – Қирғизистон билан ёмонлашаётган муносабатлар ӯйи миямни тирнайди. Умид.\nТожикистонлик меҳнат муҳожирининг кундалиги- тўртинчи ҳикоя\n2 Январ 2014


26 июнь, 2020, 22:05\nТеглар:Профессионал бокс | Энтони Жошуа | Эдди Хирн\nБритан боксчиси IBF камарини ҳимоя қилади.\n"Matchroom Boxing" раҳбари Эдди Хирн, томошабинлар кўз ўнгида оғир вазн тоифасида WBA, WBO, IBF, IBO камарлари соҳиби Энтони Жошуанинг Кубрат Пулевга қарши мажбурий ҳимоя жангини ташкил этиш ниятида эканлигини айтди. Хирннинг таъкидлашича, у жангни Лондоннинг О2 аренасида ўтказиши мумкин. Жошуа айнан шу аренада 2016 йил Чарльз Мартинни мағлуб этиб, биринчи жаҳон чемпионлик камарини қўлган киритган эди. "Manchester Arena" ҳам яна бир вариант сифатида айтилмоқда.\nИжтимоий масофа сақлаш масалалари ҳамон амалда эканини ҳисобга олган ҳолда, у 20000 ўринли жойларда 5000-10000 атрофида одам тўпланишига рухсат берилишига умид қилмоқда. Агар, бундай томоша одатий сиғими 70000 кишидан ошадиган Кардиффдаги "Printsipial" стадионида ўтказилса, мухлислар икки баравар кўпайиши мумкин.\n"Пулевнинг промоутери Боб Aрум билан гаплашдим. Ноябрь ойида Пулев -Жошуа жангини ташкил қилиш асосий мақсадимиз",- деди Хирн.\nТайсон Фьюри ва Жошуа ўртасида кутилаётган икки жанг гонорари қандай тақсимланади?\nАлександр Усик супер оғир вазн тоифасида чемпион бўла оладими? Диллиан Уайт бунга жавоб берди


Олимлар ҳашаротлар қирилишидан огоҳлантиришмоқда\nЖаҳон 00:21 / 12.02.2019 11897\nОлимлар келгуси юз йиллик давомида ҳашаротлар қирилиб кетиши мумкинлигидан огоҳлантиришмоқда. Улардан кейин ҳашарот билан озиқланувчи жониворлар ва улар билан чангланувчи ўсимликлар ҳам йўқ бўлиши мумкин. Бунга йўл қўймаслик учун тадқиқотчилар қишлоқ хўжалигини юритиш тизимини қайта кўриб чиқишни маслаҳат беришмоқда - айнан шу сабаб ҳашаротлар яшаш жойларини йўқотиб, пестицидлардан ҳалок бўлишмоқда. Biological Conservation шу ҳақидаги мақоласи билан бўлишди.\nКелгуси ўн йилликларда ҳашаротларнинг деярли ярми йўқолиши мумкин. Капалаклар, асаларилар ва қўнғизлар энг кўп жабр кўрадиган ҳашаротлар бўлиши кутилмоқда, дея огоҳлантиришмоқда Сидней университети ва Хитой қишлоқ хўжалик фанлари академияси олимлари. Асосий сабаб - яшаш жойининг йўқолиши.\n"Бунинг натижаси фожиали бўлади, зеро ҳашаротлар дунёдаги кўп экотизимларнинг асоси ҳисобланади", - дея таъкидлашмоқда тадқиқотчилар.\nУлар турли мамлакатлардаги ҳашаротларнинг қисқаришига доир олиб борилган 73 тадқиқотни таҳлил қилиб чиқишди. Маълум бўлишича, сайёрадаги ҳашаротларнинг умумий массаси йилига 2,5 фоизга камаяётган экан, бу эса уларнинг кейинги юз йилликда йўқ бўлишига олиб келиши мумкин.\nОлимларнинг изоҳига кўра, интенсив қишлоқ хўжалигига ўтиш ҳашаротларнинг яшаш жойини йўқотишига сабаб бўлмоқда. Улар шунингдек ҳашаротлар йўқ бўлишининг бошқа сабабларини ҳам келтиришмоқда - синтетик пестицидлар ва ўғитлардан ифлосланиш, биологик омиллар (патогенлар таъсири, бегона турлар томонидан йўқ қилиниши ёки алмашиши) ва иқлим ўзгариши. Иқлим ўзгариши айниқса тропик минтақаларда муҳим аҳамиятга эга. Шундай бўлса-да, ҳашаротларнинг қирилишига асосий сабаб сифатида қишлоқ хўжалиги этиб кўрсатилмоқда.\n"Агар биз озиқ-овқат маҳсулотлари ишлаб чиқариш усулларимизни ўзгартирмасак, ҳашаротлар бир неча ўн йилликлардан кейин деярли йўқ бўлиб кетади. Бунинг натижасида эса экотизимлар фожиали тус олади", - дея огоҳлантиришмоқда ҳисобот муаллифлари.\nҲашаротларнинг йўқолиши занжирли реакцияга олиб келади - кўплаб қушлар, судралиб юрвучилар, ер юзи ва сувда яшовчи жониворлар очликдан ҳалок бўлади. Қишлоқ хўжалиги ҳам зарар кўради.\nБу тадқиқот - олдинга ташланган катта қадамдир, деб ҳисоблайди эколог Жоржина Мейс. Бироқ у асосий маълумотлар АҚШ ва Европадан олинганига эътиборни қаратмоқда, Жанубий Америка ёки Африка ҳақида эса маълумот деярли йўқ ва бу минтақалардаги вазиятни баҳолаш қийин. У ерларда вазият бундан-да мураккаб бўлиши мумкин.\n23:56 / 24.08.2019 4232\n23:20 / 24.08.2019 2247


Фоторепортаж: Қадр топган қадриятлар\nҲунармандчилик миллий қадриятларимизнинг ажралмас қисми.\nҲунармандчилик миллий қадриятларимизнинг ажралмас қисми. Ота-боболаримиздан мерос ушбу фаолият тури истиқлол йиллари қайта тикланди, мазмунан бойиди, иқтисодиётимизнинг муҳим тармоғига айланди.\nСоҳа кишилари қадр топди. “Ҳунарманд” уюшмаси, жойларда эса унинг бўлимлари ташкил этилди. Бир пайтлар уста ва ҳунармандлар ўзлари яратган буюмларни сотиш, намойиш этишда турли тўсиқларга учраган бўлса, бугун ҳар бир туман ва шаҳарда Ҳунармандлар маркази, бозорлар ва савдо мажмуаларида махсус савдо расталари ташкил этилган.\nЮртбошимизда соҳа вакилларининг машаққатли меҳнатини муносиб рағбатлантириш, уларнинг самарали фаолияти учун янги имконият ва имтиёзлар яратиш, моҳир усталар яратган услуб ва мактабларни янада такомиллаштиришга алоҳида эътибор қаратилмоқда.\nҲунармандчилик ривожи сифатли маҳсулотлар ишлаб чиқариш, янги иш ўринларини ташкил этиш, ёшларни фойдали меҳнатга жалб қилиш, туризмни ривожлантиришда катта имкониятлар манбаси бўлиб хизмат қилмоқда.


Буюкларнинг ҳам оналари бор - Hidoyat.uz\nАсосий саҳифа Мақолалар Буюкларнинг ҳам оналари бор\nЧоп этилди Yanvar 9, 2021 Буюкларнинг ҳам оналари борda fikr bildirishni o'chirish\nБирор хонадонда хислатли фарзанд туғилса, ҳамма ўша оилага ҳавас қилади. Лекин ўша хислатли фарзанд нега айнан ўша оилада туғилди? Ундан бошқа бой, қудратли, фазилатли оилалар кўп-ку!..\nТарих зарварақларини саҳифаласангиз, хислатли фарзандларнинг манбаи ОНА сиймоси эканига кўп карра гувоҳ бўласиз.\nҚуръони каримда: “Эркакми ё аёлми – кимда-ким мўмин бўлгани ҳолида бирор эзгу иш қилса, бас, Биз унга ёқимли ҳаёт бахш этурмиз ва уларни ўзлари қилиб ўтган гўзал (солиҳ) амаллари баробаридаги мукофот билан тақдирлаймиз” (Наҳл сураси, 97-оят), деб марҳамат қилган.\nДемак, Аллоҳ таолонинг наздида ихлос билан қилинган амал аҳамиятлидир. Шу боис аёллар амалларини ихлос билан бажариши керак. Бунинг энг гўзал мисоли ҳазрат Марямнинг онаси ҳақидаги ҳикоядир. У Исроил авлодидан солиҳа аёл эди. Эри Имрон эса қавмининг олимларидан саналарди. Ўша замоннинг набийси Закариё алайҳиссаломнинг аёли билан Имроннинг аёли опа-сингил эди. Бу икки аёлнинг боласи бўлмаганди. Ҳазрат Закариё ва Имрон бу имтиҳонга сабр қилар, солиҳа хонимларини хафа қилмас эдилар.\nНият самимий бўлса…\nИмроннинг аёли бир куни тумшуғида полапонларига озиқ олиб келган қушни кўради. Юрагида фарзанд севгиси жўш уради ва эрига бир фарзанд туғиб бера олмагани учун ҳазинлик туяди. Лекин Аллоҳга исён этмайди. Аммо ўзига ўзи: “Агар Раббим менга бир фарзанд берса, уни Байтул Мақдиснинг хизматига назр этардим”, дейди.\nРаббимиз унинг кўнглидан кечганини, албатта, билди ва самимиятини синамоқ учун бир фарзанд ато қилди. Ҳеч қанча вақт ўтмай, у юкли бўлганини ҳис қилди.\nҚуръони каримда: «Эсланг, (эй Муҳаммад!) Имроннинг хотини (Ҳанна): “Эй Раббим, мен қорнимдаги нарсани (ҳомилани дунё ташвишларидан) озод этиб, Сенга назр қилдим. (Уни) мендан қабул эт! Албатта, Сен Самеъ (эшитувчи) ва Алим (билимдон)- дирсан”, деб дуо қилди» (Оли Имрон сураси, 35-оят), дейилган.\nЎша замонларда Байтул Мақдис ибодатхона ҳамда таълим маркази эди. Дин хизматида бардавом бўлган оилалар ўғил болаларини ибодатхона хизматига бағишлар эди. Болалар бу ерда ҳам дин илмини ўрганар, ҳам хизмат қилар эди. Қизларни ибодатхонага атамоқ одати йўқ, ҳатто аёлларнинг ибодатхонага кириши тақиқланган эди.\nИмрон хотинининг қарорини эшитгандан сўнг: “Сен унинг қиз ёки ўғил эканини билмасдан нега бундай қилдинг? Агар қиз туғилиб қолса, нима қиламиз?” деди. Уни жуда қаттиқ ўй босди. Аллоҳга таваккал этдилар. Орадан кўп ўтмай, Имрон вафот этди. Унинг хотини эрининг қучоғига бир фарзандни сола олмагани учун куйиб, ой-кунининг яқинлашишини кутиб қолаверди.\nВаъда – вафоси билан\nНиҳоят тўлғоқ бошланди. Ҳанна бутун қалби ила фарзандининг ўғил бўлишини истади. Агар ўғил бўлса, отасининг исмини қўйишни истади. Аммо бола қиз туғилди… Бир ёнда қариганда она бўлиш бахтининг насиб этгани севинчи, иккинчи тарафда ваъда борасидаги кўнгил ҳузурсизлиги… Энди нима қилади?\nКўп ўйлади. Боласини ибодатхонага атар экан, унинг қиз ёки ўғил туғилишини билмас эди. Модомики, Аллоҳ таоло бу чақалоқнинг аталганини билгани ҳолда, қиз бўлишини тақдир этган экан, унда ваъдасига вафо қилиш керак…\nШу қарор билан чақалоқнинг отини “Марям” қўйди. Марям – қул аёл, хизматчи дегани. У Аллоҳнинг қули, Унинг ибодатхонасида хизматчи бўлади. Алҳосил, хотинлар ҳам Аллоҳнинг қуллари эмасми?\n«Кўзи ёригач, деди: “Эй Раббим, мен қиз туғдим, – ваҳоланки, Аллоҳ унинг нима туққанини билувчироқ эди. Ахир, (у кутган) ўғил бу қиздек (хислатли) бўлмасди. – Мен унга Марям деб исм қўйдим ва унга ҳамда зурриётига қувғин этилган шайтоннинг ёмонлигидан паноҳ беришингни Сендан сўрайман» (Оли Имрон сураси, 36-оят).\nҲанна қизини йўргаклади, бир қанча вақт эмизиб боқди. Сўнгра уни олимларнинг ҳузурига олиб борди.\nИмроннинг ибодатхонага аталган биргина боласининг қиз туғилганини олимлар эшитган эди. Лекин ўша вақтга қадар ибодатхонага бирор қиз олиб келинмаганди. Шу боис олимларнинг фикрлари турлича бўлди.\nАлбатта, бутун умр сабртоқат билан оналик бахтини кутган аёлнинг боласидан айрилиши қанчалик оғирлигини тасаввур қилиш қийин эмас. Агар ваъдасида вафо бўлмаганида, ҳийлаи шаръий ишлатиб, “Қиз туғилгани боис ваъдамни бажариш имкони бўлмади”, деб ўзини “оқлаб” олиши мумкин эди. Бироқ Имроннинг хотини Аллоҳга сўз берган. Энди ваъдасини бажаришга мажбур. Ниятининг самимий эканига ишониб, чақалоқни ибодатхона хизматига атади.\nҲазрат Марям Закариё алайҳиссаломнинг уйида вояга етди. Ибодатхонага жойлашадиган вақт етганида, Закариё алайҳиссалом у ерда Марям учун хона-меҳроб тайёрлади.\nҲазрат Закариё Марямнинг олдига келганида унинг дастурхонида айнан ўша мавсумда пишмайдиган сархил мевалар турганини кўриб, ҳайрон бўларди.\nОналикнинг шарафи ўғил туғиш билан ортмайди, қиз туғиш билан камаймайди ҳам. Онанинг фарзандни Аллоҳ таолони танийдиган банда бўлсин деган ният ила дунёга келтириши айни муддаодир.\n“Мўминалар” журналининг 2020 йил, 3-сонидан\nҚудуқдаги шўр сув ширин сувга айланди


Лорд Десай: "Сурияликлар Марказий Осиёга кўчирилсин" - BBC News O'zbek\nБританиялик Лорд Сурия ва бошқа Яқин Шарқ мамлакатларидан қочиб келаётган муҳожирларни Марказий Осиёга жойлаштириш керак, деган таклиф билан чиқди. Лорд Десай 16 сентябрь куни Британия парламентининг юқори палатаси бўлмиш Лордлар палатасида қилган нутқида бу каби таклифни илгари сурди.\n"У ерда аҳоли кам яшайдиган мамлакатлар бор - Туркманистон, Тожикистон, Монголия ва ҳоказо. Оврўпога солиштирсангиз, у ердаги аҳоли зичлиги 100 баравар кам. Мен Бирлашган Миллатлар Ташкилоти бу мамлакатлар билан ҳамкорликда имконқадар кўп муҳожирларни ана шу мамлакатларга жойлаштиришини истаган бўлардим", - деди у.\nУнинг айтишича, Марказий Осиё давлатлари араб муҳожирларни хуш қарши оладилар, чунки, унга кўра, "уларнинг ҳаммаси - мусулмон давлатлар".\nEurasianet сайтига кўра, асли Ҳиндистонда туғилган ва сўнгра Британия фуқаролигини олиб Лорд мақомига эга бўлган бу сиёсатчининг таклифи унинг дунё ҳақида нақадар оз билимга эга эканини намойиш қилди.\nСайтга кўра, Марказий Осиёдаги Ўзбекистон, Тожикистон ва Туркманистон каби давлатлар мусулмон ҳисобланса-да, у ерда диний эркинликлар чекланган. Лорд Десай тилга олган Монголия эса умуман мусулмон эмас, балки аксар аҳолиси буддавийлар бўлган мамлакатдир.\nУндан ташқари, таҳлилга кўра, иқтисодий жиҳатдан ҳеч қайси Марказий Осиё давлати қочқинларга бошпана беришга қодир эмаслар. Ҳатто энг равнақ топган дея кўрилувчи Қозоғистон ҳам охирги вақта кескин иқтисодий йўқотишлардан жабр чекаяпти.\n"Лорд Десай ҳозирги шароитлардан нафақат бехабар, балки унинг таклифи унинг Марказий Осиёдаги мажбурий миграция тарихини билмаслигини ҳам намойиш қилди. Қозоғистон ва Ўзбекистон ҳали ҳам Иккинчи Жаҳон Уруши даврида Совет диктатори Иосиф Сталиннинг бутун бошли миллатлар, хусусан Қрим татарлари, чеченлар ва Месхети туркларининг Марказий Осиё чўлларига кўчирилиши таъсири остида яшаб келмоқдалар", - дейилади Eurasianet мақоласида.\nМегдад Жагдишчандра Десай 1940 йилда Ҳиндистонда туғилган ва Мумбай университетини тамомлаган. У 1965 йилда Британиядаги Лондон Иқтисод мактабида дарс беришни бошлаган ва 1991 йилда Лорд унвонига сазовор топилган.\nЛордлар палатаси аъзоларининг аксари ҳукумат томонидан тайинланади. У халқ сайлаган депутатлар тасдиқлаган қонунларни савол остига олиш билан шуғулланди.


Қозоғистонда янги Давлат маслаҳатчиси лавозими пайдо бўлди NUR-SULTAN. Kazinform – Қозоғистон Президенти Қасим-Жомарт Тоқаев Қозоғистон Давлат маслаҳатчиси мақоми ва ваколатларини белгиловчи фармонни имзолади, деб хабар беради Kazinform.\nҚР Меҳнат ва аҳолини ижтимоий ҳимоя қилиш вазирининг янги ўринбосари тайинланди NUR-SULTAN. Kazinform – Қозоғистон Ҳукумати қарори билан Сағиндиқова Назгул Ерикқизи Қозоғистон Меҳнат ва аҳолини ижтимоий ҳимоя қилиш вазири ўринбосари этиб тайинланди. Бу ҳақда Kazinform Бош вазир матбуот хизматига таяниб.\nҚР Президенти Германия ва Ливан Республикасига янги элчиларни тайинлади NUR-SULTAN. Kazinform – ҚР Президентининг Фармонига биноан, Қозоғистоннинг Германия ва Ливандаги янги элчилари тайинланди. Бу ҳақда Қозоғистон Республикаси Ақорда матбуот хизматига таяниб, Kazinform хабар бермоқда.\nҚР Президенти «Ғарб» минтақавий қўмондонлиги қўшинлари қўмондонини тайинлади NUR-SULTAN. Kazinform – ҚР Президенти Фармони билан Даулет Рисқулбекули Оспанов «Ғарб» минтақавий қўмондонлиги қўшинлари қўмондони этиб тайинланди, деб хабар беради Kazinform Ақорда матбуот хизматига таяниб.\nҚР Миллий хавфсизлик қўмитаси раисининг ўринбосари тайинланди NUR-SULTAN. Kazinform – Қозоғистон Президенти Фармони билан Али Сапарғалиули Алтинбаев Қозоғистон Республикаси Миллий хавфсизлик қўмитаси раисининг ўринбосари этиб тайинланди, дея хабар беради Kazinform Ақорда матбуот хизматига таяниб.\nХориждаги этник қозоқларни қўллаб-қувватлаш жамғармасига янги раҳбар тайинланди NUR-SULTAN. Kazinform – Қозоғистон Бош вазири ўринбосари – ташқи ишлар вазири Мухтар Тлеуберди «Отандастар қоры» (Ватандошлар жамғармаси) меҳнат жамоасига ташкилотнинг янги раҳбарини таништирди. Жамғарма директорлар кенгаши қарори билан Абзал Сапарбекўғли жамғарма президенти этиб тайинланди, дея хабар беради Kazinform ҚР ТИВга таяниб.


18:05 29.12.2015 (Янгиланган 18:34 29.12.2015)\n2016 йилнинг январидан бошлаб уяли алоқа операторлари ҳар бир абонент учун ойига 1,5 минг сўмдан тўлашади. Айтганча, даромад тақсимоти механизмига ҳам ўзгартиришлар киритилди – маблағнинг 80% давлат бюджетига йўналтирилади.\nТОШКЕНТ, 29 дек — Sputnik. Бугун эълон қилинган Президент Қарорига мувофиқ, Ўзбекистонда 2016 йилнинг 1 январидан бошлаб уяли алоқа компанияларининг ҳар бир абонент рақами учун тўлайдиган тўлов миқдори икки баробарга ортади.\nМисол учун, бугунги кунда уяли алоқа операторлари бир ойда ҳар бир абонент рақами учун 750 сўмдан тўлашса, 2016 йилнинг январидан бошлаб, бу тўлов миқдори 1500 сўмни ташкил қилади.\nПрезидент, шунингдек, келиб тушадиган маблағлар механизмига ҳам тузатиш киритди. 2015 йилда маблағнинг 70% давлат бюджетига, 30% — Давлат алоқа, ахборотлаштириш ва телекоммуникация технологиялари қўмитасига йўналтирилган. Келгуси йилдан бошлаб, давлат бюджетига ўтказиладиган маблағ миқдори 80%ни, Давлат алоқа, ахборотлаштириш ва телекоммуникация технологиялари қўмитаси оладиган улуш эса 20%ни ташкил қилади.\nАбонент рақами учун тўлов Ўзбекистонда 2012 йилнинг 1 январида жорий қилинган. Бу ҳолат абонент тўловига дарҳол ўз таъсирини кўрсатди. Компания жорий қилган тарифдан келиб чиққан ҳолда абонент тўлови бирдан 5-13%га ошган эди.\nБугунги кунда Ўзбекистонда уяли алоқа абонентлари сони 22 миллиондан ортди. Мамлакатда бешта мобил алоқа операторлари фаолият юритмоқда: Россияга қарашли Beeline ва UMS (МТС ширкати), Ucell, миллий Uzmobile оператори ва Perfectum Mobile ўзбек компанияси.\nҲукумат тахминига кўра 2020 йилга келиб уяли алоқа абонентлари сони 27 миллиондан ошиши кутилмоқда. Бу вақтга келиб аҳолининг 90% интернет билан таъминланиши кўзда тутилган.


Депутат АҚШ иттифоқдошларини калишга ўхшатди - 17.08.2021, Sputnik Ўзбекистон\nСиёсатчининг айтишича, АҚШ Афғонистондан қочиб кетиб, собиқ иттифоқ майдонидаги америкаликларга содиқ қолишга қасам ичган барча давлатлар билан, жумладан... 17.08.2021, Sputnik Ўзбекистон\nТОШКЕНТ, 17 авг – Sputnik. РФ Давлат думасининг Севастополь регионидан бўлган депутати Дмитрий Белик АҚШ учун унинг иттифоқдошлари калишга тенглиги ҳақида гапирди. Депутатга кўра, иттифоқдошлар Қўшма Штатлар учун кези келганда улоқтириб юбориш мумкин бўлган калишдек қийматга эга, масалан, Афғонистон сингари. Америкаликларга содиқ қолишга қасамёд қилган собиқ иттифоқ мамлакатларини ҳам худди шу қисмат кутади, дейди сиёсатчи."АҚШ учун иттифоқдошлар - бу ҳамиша улоқтириб юбориб, янгисини кийиш мумкин бўлган калишдир. Улар бу калишни на тозалашни, на парваришлашни истайди, ахир атрофда шунча танлов бўлса, Қобулдаги воқеалар буни яққол кўрсатиб берди. Америка фаровонлиги учун йиллаб меҳнат қилиш мумкин, аммо нимадир рўй берадиган бўлса, улар сизни этикдаги чанг сингари артиб ташлайди, чунки Вашингтон учун сизларнинг барчаларингиз ирқ эмас, балки хизматкорсизлар", - деб айтган Белик РИА Новостига берган интервьюсида.Унинг айтишича, АҚШ Афғонистондан қочиб кетиб, собиқ иттифоқ майдонидаги америкаликларга содиқ қолишга қасам ичган барча давлатлар билан, жумладан Украина билан ҳам худди шу алфозда иш тутади."АҚШ бу давлатлар уларга Россияни кучсизлантиришда иш бермаётганини тушунгани заҳоти, уларни улоқтиради ва унутиб юборади", - дейди ишонч билан депутат.Афғонистондаги вазият айниқса охирги ҳафталарда, толиблар йирик шаҳарларга ҳужумга ўтиши билан янада оғирлашди. Якшанба куни ОАВ ва манбалар исёнчилар чегарадаги барча ўтиш жойларини назорат қилаётгани ҳақида хабар тарқата бошладилар. Ўша куни жангарилар Қобулга кириб, президент саройини ўз назоратига олганини айтишди. Афғонистон президенти Ашраф Ғани "қирғиннинг олдини олиш учун" мамлакатни тарк этганини айтди. Душанбага ўтар кечаси "Толибон"* сиёсий офисининг расмий вакили Муҳаммад Наим Афғонистонда уруш тугагани, давлатдаги бошқарув шакли эса яқин вақтларда аниқ бўлиши ҳақида баёнот берди.* Россияда таъқиқланган террорчи ташкилот.\nақш, украина, афғонистон, россия\nСиёсатчининг айтишича, АҚШ Афғонистондан қочиб кетиб, собиқ иттифоқ майдонидаги америкаликларга содиқ қолишга қасам ичган барча давлатлар билан, жумладан Украина билан ҳам худди шу алфозда иш тутади.\nТОШКЕНТ, 17 авг – Sputnik. РФ Давлат думасининг Севастополь регионидан бўлган депутати Дмитрий Белик АҚШ учун унинг иттифоқдошлари калишга тенглиги ҳақида гапирди.\nДепутатга кўра, иттифоқдошлар Қўшма Штатлар учун кези келганда улоқтириб юбориш мумкин бўлган калишдек қийматга эга, масалан, Афғонистон сингари. Америкаликларга содиқ қолишга қасамёд қилган собиқ иттифоқ мамлакатларини ҳам худди шу қисмат кутади, дейди сиёсатчи.\n"АҚШ учун иттифоқдошлар - бу ҳамиша улоқтириб юбориб, янгисини кийиш мумкин бўлган калишдир. Улар бу калишни на тозалашни, на парваришлашни истайди, ахир атрофда шунча танлов бўлса, Қобулдаги воқеалар буни яққол кўрсатиб берди. Америка фаровонлиги учун йиллаб меҳнат қилиш мумкин, аммо нимадир рўй берадиган бўлса, улар сизни этикдаги чанг сингари артиб ташлайди, чунки Вашингтон учун сизларнинг барчаларингиз ирқ эмас, балки хизматкорсизлар", - деб айтган Белик РИА Новостига берган интервьюсида.\nУнинг айтишича, АҚШ Афғонистондан қочиб кетиб, собиқ иттифоқ майдонидаги америкаликларга содиқ қолишга қасам ичган барча давлатлар билан, жумладан Украина билан ҳам худди шу алфозда иш тутади.\n"АҚШ бу давлатлар уларга Россияни кучсизлантиришда иш бермаётганини тушунгани заҳоти, уларни улоқтиради ва унутиб юборади", - дейди ишонч билан депутат.


Президент фармони билан ID-картани бериш тартиби тасдиқланади - 12 Мая 2020 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nDushanba, 01.06.2020, 00:52\nГлавная » 2020 » May » 12 » Президент фармони билан ID-картани бериш тартиби тасдиқланади\nПрезидент фармони билан ID-картани бериш тартиби тасдиқланади\nЎзбекистон Президентининг "Ўзбекистон Республикасида идентификациялаш ID-картани расмийлаштириш ва бериш тизимини жорий этиш чора-тадбирлари тўғрисида”ги фармони лойиҳаси муҳокама учун жойлаштирилди.\nФармон билан Ўзбекистонда идентификациялаш ID-картани расмийлаштириш ва бериш тизимини жорий этиш чора-тадбирлари тасдиқланади.\nЎзбекистон Республикаси фуқаросининг идентификациялаш ID-картаси тўғрисидаги низом;\nЎзбекистон Республикасида доимий яшовчи чет эл фуқароси ва фуқаролиги бўлмаган шахснинг идентификациялаш ID-картаси тўғрисида низом тасдиқланади.\nЎзбекистон Республикаси фуқаросининг идентификациялаш ID-картаси тўғрисидаги низомга кўра, ID-карта эгасининг шахсини тасдиқловчи ҳужжат ҳисобланиб, Ўзбекистон Республикаси ҳудудида фойдаланилади.\nID-карта Ўзбекистон Республикаси фуқароларига туғилганидан бошлаб берилади. Ўзбекистон Республикаси ҳудудида яшовчи Ўзбекистон Республикаси фуқаролари 18 ёшдан ID-картага эга бўлишлари шарт.\nID-карта фуқароларга қуйидаги амал қилиш муддатларига берилади:\n• туғилган кунидан бошлаб бир ёшгача – икки йил муддатга;\n• бир ёшдан 16 ёшгача – 5 йил муддатга;\n• 16 ёшдан ошган шахсларга – 10 йил муддатга.\nФуқаро 14 ёшдан бошлаб ID-карта расмийлаштиришда бармоқ изларини топшириши шарт.\nФуқаро доимий яшаш ёки вақтинча турган жойи бўйича рўйхатга олинган Миграция ва фуқароликни расмийлаштириш бўлимларига (МваФРБ) ID-картани олиш учун 18 ёшга тўлгандан сўнг бир ойдан кечикмасдан мурожаат этиши лозим.\nID-картани алмаштириш учун эса ID-карта муддати тугагандан сўнг бир ойдан кечикмасдан мурожаат этади.\nФуқаро ID-картани яроқсиз ҳолга келтирганда ёки йўқотиб қўйган тақдирда, унга янги ID-карта Ўзбекистон Республикасининг "Давлат божи тўғрисида” ги Қонунида белгиланган миқдорда қўшимча тўлов асосида расмийлаштириб берилади.\nЎзгалар ёрдамига муҳтож қариялар ва ногиронлиги бўлган шахсларга ID-карта расмийлаштириш ва бериш тегишли мурожаат асосида белгиланган тартибда ушбу шахсларнинг доимий яшаш ёки бўлиш жойига борган ҳолда амалга оширилади. Ушбу хизмат учун алоҳида ҳақ ундирилмайди.\nID-карта қатъий ҳисобга олинадиган ҳужжат ҳисобланади. ID-карталарни персоналлаштириш ва йўқ қилиш – МваФРБ амалга оширилади.\nID-карта МваФРБ томонидан ҳужжатлар қабул қилиб олинган кундан бошлаб уч иш кунида берилади.\nID-карта белгиланган намуна бўйича лотин ҳарфида ўзбек тилида, Қорақалпоғистон Республикаси учун эса - қорақалпоқ ёки лотин ҳарфида ўзбек тилларида персоналлаштирилади.\nID-карта бланкасига қуйидаги асосий маълумотлар киритилади:\n• ҳужжатнинг номи;\n• ID-картанинг рақами;\n• ID-карта эгасининг фамилияси, исми, отасининг исми;\n• туғилган санаси;\n• туғилган жойи;\n• берилган санаси;\n• ким томонидан берилгани;\n• амал қилиш муддати тугайдиган сана;\n• эгасининг рақамли сурати;\n• эгаси ҳақидаги машина ўқийдиган маълумотлар.\n16 ёшга тўлмаган фуқаронинг миллати унинг ота ва онасининг ўзаро келишувига мувофиқ белгиланди ҳамда Ички ишлар вазирлиги томонидан белгиланган шаклдаги аризада фуқаронинг миллати кўрсатиб ўтилади.\nЧипга қуйидаги маълумотлар киритилади:\n• эгасининг биографик маълумотлари;\n• эгасининг биометрик маълумотлари (рақамли фотосурати ва қўл бармоқ излари);\n• эгасининг электрон рақамли имзоси.\n• Қонунчиликка асосан чипга бошқа маълумотлар ҳам киритилиши мумкин.\nID-картадаги миллат ҳақидаги ёзув ота-онанинг миллатига мувофиқ ёзилади. Агар ота-онаси турли миллатга мансуб бўлса, биринчи марта ID-карта берилаётганда фуқаронинг хоҳишига қараб ота-онасидан бирининг миллати ёзилади. Фуқаронинг ёзма аризасига кўра миллат ҳақидаги ёзув фақат бир марта, отаси ёки онасининг миллатига ўзгартирилиши мумкин.\nВазирлик ва идораларнинг автоматлаштирилган тизими орқали ID-карта эгасининг розилиги билан давлат хизматларини олиш учун бошқа маълумотлардан фойдаланишга рухсат этилади.\nID-карта расмийлаштириш ва бериш қуйидаги ҳолатларда амалга оширилади:\n• фуқаро 18 ёшга тўлгунга қадар ихтиёрий;\n• фуқаро 18 ёшга тўлганда;\n• Ўзбекистон Республикаси фуқаролигига қабул қилинганида;\n• ID-картанинг амал қилиш муддати тугаганида;\n• фуқаронинг фамилияси, исми, отасининг исми, миллати, туғилган санаси ўзгарганида;\n• фуқаронинг биометрик маълумотлари ўзгарганида;\n• ID-картада ноаниқликлар ва хатолар мавжудлиги аниқланганида (расмийлаштириб берилган кундан бошлаб 10 кун ичида – бепул алмаштирилади);\n• ID-карта яроқсиз ҳолга келганида;\n• ID-карта йўқотиб қўйилганида.\nID-карта эгасининг фамилияси, исми, отасининг исми, миллати, туғилган санаси, биометрик маълумотлари ўзгарганлиги ёки ёзувларда ноаниқликлар мавжудлиги аниқланганлиги муносабати билан алмаштирилаётганида, фуқаро МваФРБга ушбу ҳолатларни тасдиқловчи ҳужжатларни тақдим этади.\nЎзбекистон Республикаси ҳудудида яшовчи фуқаро ID-картани олиш ёхуд уни алмаштириш учун тегишли ёшга етгандан сўнг ёки фамилияси, исми, отасининг исми, миллати, туғилган санаси, ёзувдаги ноаниқликлар мавжудлиги аниқланганлиги ва ID-карта яроқсиз ҳолга келгандан кейин бир ой муддатдан кечикмай ҳужжатларни тақдим этишлари лозим.\nЎзбекистон Республикаси ҳудудида яшовчи фуқаро ID-карта олиши учун МваФРБга қуйидагиларни тақдим этади:\n• Ички ишлар вазирлиги томонидан белгиланган шаклдаги ариза;\n• илгари берилган паспорт ёки ID-карта;\n• фуқаролиги бўлмаган шахс учун Ўзбекистон Республикасида яшаш гувоҳномаси (Ўзбекистон Республикаси фуқаролигини қабул қилган ҳолатда);\n• туғилганлик ҳақидаги гувоҳнома (биринчи маротаба расмийлаштирилаётганда) ёки ID-карта;\n• никоҳ тўғрисида гувоҳнома (фамилияси ўзгарган ҳолда);\n• давлат божи тўланганлиги ҳақида квитанция (тўлов тизимлари орқали тўланганда квитанция мажбурий эмас).\nҲақиқий ҳарбий хизматни ўтаб, Ўзбекистон Республикаси Қуролли Кучлари резервига бўшатилган ва паспорти ёки ID-картаси бўлмаган ҳарбий хизматчиларга ID-карта контракт асосида хизмат қилган ҳарбий хизматчининг шахсини тасдиқловчи гувоҳнома ёки Ўзбекистон Республикаси Қуролли Кучлари офицерининг шахсини тасдиқловчи гувоҳнома асосида МваФРБ томонидан берилади.\nЎзбекистон Республикаси Қуролли Кучларининг ҳарбий хизматни ўтаётган ҳарбий хизматчиларига ID-карталар ҳарбий қисм жойлашган жойдаги МваФРБ томонидан тегишли вазирликлар ва идоралар раҳбарларининг ёзма илтимосномалари асосида берилади.\nҲибсга олинган ёки озодликдан маҳрум этишга ёхуд қамоққа ҳукм қилинган шахснинг ID-картаси суриштирув, тергов идоралари ёки суд томонидан олиб қўйилади. Агар шахс суднинг ҳукми билан қамоқда қолдирилса, унинг ID-картаси Ўзбекистон Республикаси Ички ишлар вазирлиги Жазони ижро этиш бош бошқармасига жўнатилади.\nШахс қамоқдан озод этилганида ёки жазо муддатини ўтаб бўлгач, унга ID-картаси тергов, суд идоралари ёки жазони ижро этиш муассасаси маъмурияти томонидан қайтарилади.\nҲибсга олинган ёки озодликдан маҳрум этишга ҳукм қилинган шахсларнинг тергов, суд идораларида ёки жазони ижро этиш муассасаси маъмуриятида сақланаётган муддати ўтган паспортлар ёки ID-карталар йўқ қилиш учун МваФРБга жўнатилади.\nID-карта расмийлаштириш учун Ўзбекистон Республикаси қонунчилигида белгиланган миқдорда давлат божи ундирилади. Тўлиқ давлат таъминотида бўлган шахслар давлат божи тўлашдан озод этиладилар.\nКатегория: KUN YANGILIKLARI / ЯНГИЛИКЛАР / ХАБАРЛАР / HABARLAR / UZBEKISTAN 24 | Просмотров: 25 | | Теги: #habarlar, #uznews, #Yangiliklar, #ahborot, #newsuz, #Yangilik, #xabarlar, #news, #новости | Рейтинг: 0.0/0


Венгрия полицияси одамлар ўлимига сабаб бўлган кема ҳалокатида украиналикни гумонламоқда\nПолиция Дунайда бедарак йўқолган 21 одамни қидиришда давом этмоқда.\nВенгрия полицияси 30 май куни Дунай дарёсида сайёҳлик кемасининг ағдарилиши воқеаси юзасидан украиналик денгизчини ҳибсга олди. Мазкур ҳодисада камида 7 одам ўлган ва 21 нафар одам бедарак йўқолган.\n-Экспертлар билан ҳамкорликда айнан қандай сабабларга кўра бу ҳалокат юзага келганини ўрганмоқдамиз. Бу ҳодиса юзасидан жиноят иши очилган, - деди Будапешт полицияси матбуот котиби Адриан Пал.\nЖанубий Кореядан келган 35 сайёҳни Будапешт бўйлаб Дунай дарёсида сайр қилдираётган кемага бошқа бир кеманинг келиб урилиши оқибатида ағдарилгани хабар қилинган эди.\nМаълум бўлишича, полиция сайёҳлик кемасига келиб урилган 135 метрли кема капитани Юрий С.ни қўлга олган. У одамлар ўлимига сабаб бўлган кема ҳалокатини келтириб чиқарганликда айбланмоқда.


Ҳалабдан ота-онасиз қолган 47 бола эвакуация қилинди\n21:02 / 19.12.2016 5084\nФото: Sputnik/ Nour Melhem\nҲалабдан ота-онасиз қолган 47 бола 19 декабрда эвакуация қилинди. Бу болалар тўғрисидаги лавҳалар ижтимоий тармоқлар ва Ғарб ОАВда кенг тарқалганди. Бу ҳақда РИА “Новости” ахборот агентлигига Бутунжаҳон соғлиқни сақлаш ташкилотининг Суриядаги вакили Элизабет Хофф маълум қилди.\nАввалроқ ЮНИСЕФ Ҳалабнинг шарқидаги аноним шифокорга иқтибос келтирган ҳолда ўнлаб болалар Ҳалабнинг шарқидаги йирик ҳужум кетаётган даҳалардан бирида қолиб кетганини маълум қилган. ЮНИСЕФда бу маълумотни берган шифокорнинг номи айтилмаган. Шунингдек, болалар жойлашган бинонинг ўрни ва улар қандай қилиб у ерга тушиб қолганлари ҳам маълум қилинмаган. Ижтимоий тармоқ ва Ғарб ОАВда турли ёшдаги болалар видеолавҳалари тарқалганди. Видеодан улар болалар уйига мўлжаллаб жиҳозланган хонада эканликларини кўриш мумкин бўлган.\n"Биз эвакуация муаммосиз ўтаётганини биламиз. Бутун дунё гапирган 47 бола Идлибга эвакуация қилинди", деб айтган Хофф.\nХофф одамларнинг Ҳалабдан эвакуация қилиниши Фуа ва Кафрайи аҳоли пунктларидан келаётган бир неча автобус ёқиб юборилгандан кейин ушланиб қолганини таъкидлаб ўтган. Ҳалабга Идлиб, Фуа ва Кафрайидан 5 та автобус келган. Хоффнинг айтишича, эвакуация жараёнига Суриянинг Қизил яримой жамияти жавоб беради, БМТ эса операцияни мониторинг қилишда иштирок этмоқда.\nЮНИСЕФнинг минтақавий директори Герт Каппелернинг айтишича, Ҳалабдан эвакуация қилинган болалардан баъзилари жароҳат олганлари ва сувсизланганлари туфайли ёмон аҳволда бўлганлар. Унинг айтишича, болалар ташкилоти эвакуация қилинган болалар ва уларнинг оилаларига шошилинч тиббий ёрдам кўрсатган ва қишки кийим-кечак тарқатган.


Ҳайвонот дунёсига саёҳат\nС начала работы biznes-daily.uz 7 173 856\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Ҳайвонот дунёсига саёҳат\n09.06.2017 | |\nИнсоният яралибдики, уни табиатдан, ҳайвонот ва наботот оламидан айро ҳолда тасаввур қилиб бўлмайди. Одамзод табиатдан хийла узоқлашган бугунги даврда ҳаётимизда ҳайвонот боғларининг ўрни беқиёс. Тошкент ҳайвонот боғи директори Баҳодир Мусаев билан суҳбатимиз ушбу масканнинг бугунги фаолияти хусусида кечди.\n– Баҳодир ака, аввало, Тошкент ҳайвонот боғининг тарихи ҳақида қисқача тўхталиб ўтсангиз.\n– Тошкент ҳайвонот боғи 1924 йилда Ўрта Осиё давлат университети (САГУ) олимлари томонидан ташкил этилган эди. Мустақиллик даврига қадар ҳайвонот боғи 10,7 гектар майдонни эгаллаб, унда 270 турдаги ҳайвонлар сақланиб келинган. Ҳозирда эса боғимизнинг умумий майдони 21,5 гектарга тенг.\nВазирлар Маҳкамасининг 1994 йил 13 июлдаги фармойишига асосан мазкур боғ янги ҳудудда (Боғишамол кўчаси, Ботаника боғи ёнида) барпо этилди ҳамда 1997 йилнинг 1 сентябрида ишга туширилди. Бугунги кунга келиб, Тошкент ҳайвонот боғи пойтахтимиз аҳолиси ва меҳмонларининг севимли маданий-маърифий масканларидан бирига айланди.\n– Ҳозир ҳайвонот боғида неча турдаги жониворлар бор?\n– Боғимизда дунёнинг турли мамлакатларига хос бўлган 362 турдаги, 11 минг бошдан зиёд ноёб ва Қизил китобга киритилган ҳайвонлар, қушлар ва балиқлар сақланади.\n– Боғда “Қизил китоб”га киритилган жониворларнинг қайси турлари сақланади? Уларни кўпайтириш ишлари амалга ошириладими?\n– Тошкент ҳайвонот боғида “Аквариум”, “Террариум”, “Маймунлар”, “Йиртқичлар”, “Туёқлилар”, “Қушлар”, “Тўтилар”, “Виварий”, “Майда сут эмизувчилар”, “Инсектарий”, “Сувда сузувчи қушлар”, “Ёш табиатшунослар” каби зоологик бўлимлар фаолият кўрсатади. Ҳайвонот боғи коллекциясининг асосий қисми, яъни деярли 85-90 фоизи Қизил китобга киритилган ҳайвонлар ҳисобланади.\nҲайвонот боғида жониворларни тутқунликда кўпайишлари учун уларга табиий муҳитга яқинлаштирилган шароитлар яратилган. Охирги йилларда боғда турли экзотик ва Қизил китобга киритилган ҳайвонлардан насл олишга эришилмоқда. Жумладан кенгуру, шер, йўлбарс, оқ тирноқли айиқ, канада бўриси, аддакс, лама, африка туяқуши, камерун эчкилари, эублефар (геккон), бўғма илон, кондор, оқ бошли сип, сапсан, гриф каби йиртқич қушлар, турна, оққуш ва қора оққуш каби ноёб қушлардан насл олишга эришилди.\nТошкент ҳайвонот боғи томонидан Амударёнинг сохта куракбурун балиғини келтириш ва уни кўпайтириш ишларини амалга ошириш юзасидан Хоразмнинг Маъмун академияси билан ҳамкорлик ишлари йўлга қўйилди. Словакиянинг Кошице шаҳрида “Европа ва Осиё ҳайвонот боғлари ва аквариумлари минтақавий ассоциацияси” (ЕАРАЗА) нинг йиллик йиғилишда Тошкент ҳайвонот боғи томонидан Амударёнинг сохта куракбурун балиғини ўрганиш ва кўпайтириш масаласида олиб борилаётган ишлар юзасидан илмий намойиш-доклад амалга оширилди.\n– Бошқа минтақалардан келтирилган ҳайвонларнинг бизнинг иқлим шароитига мослашиши қандай кечмоқда? Уларга озуқаларни ўз “уйидаги” сингари етарлича етказиб беришнинг тўлақонли имконияти мавжудми?\n– Ҳайвонот боғида жониворлар халқаро меъёрлар асосида, яъни дунёнинг турли минтақаларидан келтирилган ҳар бир турдаги жонивор учун зарурий озуқавий қийматни инобатга олиб ишлаб чиқилган рационлар асосида боқиб, парваришланмоқда. Баъзи ҳолларда жониворларнинг рационлари республикамиз ҳудудида етиштириладиган шу каби бошқа мева ва сабзавотлар билан янада бойитилади.\n– Бугунги кунда боғда фаолият юрутувчи мутахассислар етарлими? Юртимизда бундай мутахассисларни етказиб берувчи ўқув юрти мавжудми?\n– Боғда махсус ветеренария клиникаси бўлими мажуд бўлиб, ветеринар врач ва фельдшер ходимлар томонидан жониворларнинг ҳар кунлик ҳолати текшириб, назорат олиб борилади. Зурур ҳолларда тиббий муолажа ёки хирургик амалиёт ишлари ўтказилади. Шунингдек, ҳар бир зоологик бўлимда бўлим мудири, зоотехник ва бир нечта ишчи ходимлар фаолият юритиши белгиланган. Ушбу соҳа вакиллари Давлат аграр университетининг тегишли факультетлари томонидан тайёрланади. Ҳайвонот боғи ишчилари эса ўрта маълумотга эга кишилардан иборат бўлиб, уларни боғнинг тажрибали ва маҳоратли ходимларига шогирд сифатида бириктириш орқади иш ўргатиш йўлга қўйилган.\n– Баҳодир ака, боғда ечимини кутаётган муаммолар ҳам борми? Уларни қандай ҳал қилиш лозим, деб ўйлайсиз?\n– Ҳайвонот боғига ташриф буюрувчиларининг мароқли дам олиб кетишларига янада қулай шароитлар яратиш мақсадида боғда жониворлар коллекциясини янада бойитиш, янги вольерлар қуриш, режа асосида таъмирлаш ва ободонлаштириш, кўкаламзорлаштириш ишлари олиб борилмоқда.\nЎзбекистон Республикаси Вазирлар Маҳкамасининг 2016 йил 20 майдаги “2016-2020 йиллар даврида Тошкент ҳайвонот боғини ривожлантириш концепциясини тасдиқлаш тўғрисида”ги қарори қабул қилинди. Унга асосан ҳайвонот боғида инфратузилмани ривожлантириш, илмий тадқиқот ва селекция фаолиятини шакллантириш, ҳайвонлар коллекциясини сақлаш, тўлдириш ва бойитиш, таълим ва маданий-марифий фаолиятни ривожлантириш, ахборот-коммуникация технологияларини жорий этиш ва кенг қўллаш, шу жумладан, реклама-туристик фаолиятни ривожлантириш ишлари режалаштирилган. Бугунги кунда ушбу тадбирларни режали асосда амалга оширилиши бошланган.\n– Чет элдаги ҳайвонот боғлари билан ҳамкорлик йўлга қўйилганми?\n– Тошкент ҳайвонот боғи 2000 йилдан бошлаб “ЕАРАЗА” халқаро “Европа-Осиё ҳайвонот боғлари аквариумларининг ҳудудий ассоциацияси” ташкилотга аъзо. Ўз навбатида, бу хорижий давлатлар ҳайвонот боғлари билан яқиндан алоқа ўрнатиш, ўзаро ҳайвонларни айирбошлаш ҳамда қимматли маълумотлар алмашиш имконини беради.\nҲайвонот боғида жониворларни соғлом ривожланишлари учун яқин қон чатишувларининг олдини олиш ҳамда уларнинг қонини янгилаш тадбирлари доирасида кўпайган ва ортиқча жониворларни бошқа ҳайвонот боғлари билан айирбошлаш чоралари кўриб келинмоқда. Жумладан, ўтган давр мобайнида Тошкент ҳайвонот боғи томонидан Малайзия, Россия, Чехия, Хитой, Германия, Исроил, Словакия, Қозоғистон, Қирғизистон, Озарбайжон каби давлатларнинг ҳайвонот боғлари билан ҳамкорлик алоқаларини ўрнатишга эришилиб, бир қатор ўзаро манфаатли шартномалар амалга ошириб келинмоқда.\nАзиз ҚОДИРОВ суҳбатлашди.


Ўзбекистонда 2012 йилда бир миллионга яқин янги иш ўрни яратилади\nЎзбекистонда яратилгани айтилаётган иш ўринлари сони мамлакат ташқарисида мардикорлик қилаётган миллионлаб ўзбекистонликлардан кўпроқ бўлса ажабмас.\nЎзбекистон ҳукумати маъқуллаган ва тасдиқлаш учун парламентга киритган дастур лойиҳасида келгуси йилда кичик бизнес ва тадбиркорликни, саноатни, бозор инфраструктурасини ривожлантириш ҳамда тўхтаб қолган корхоналарни қайта ишга тушириш ҳисобидан янги иш ўринлари яратиш кўзда тутилган.\nЎзбекистон Вазирлар маҳкамаси тасдиқлаган “2012 йилда иш жойлари яратиш ва аҳоли бандлигини таъминлаш Дастури лойиҳаси”да келгуси йилда Ўзбекистонда 967,5 мингта янги иш ўринлари яратиш назарда тутилади.\nРасмий ҳисоботга кўра, шу йилнинг январь-сентябрь ойлари мобайнида Ўзбекистонда 815,5 минг янги иш ўринлари яратилди. Йил охиригача эса бу рақамни 950 мингга етказиш кўзда тутилган.\nИш ўринларининг ярмидан кўпи қишлоқ ҳудудларида яратилаётгани алоҳида қайд этилади.\nҲисоб-китобни оддий арифметика даражасида билган ҳар қандай одам, агар ҳукумат ҳар йили бир миллионга яқин янги иш ўринлари яратиб келаётган экан, демак Ўзбекистонда келгуси бир-икки йилда ишсизлар сони умуман қолмас экан, мамлакатдан ташқарида юрган миллионлаб меҳнат муҳожирлари ўз ватанида ишлик бўлар экан, деган хулосага келиши табиий.\nБироқ ҳукумат бераётган рақамларнинг ҳақиқий ҳаётдан анча узоқ эканлиги шу соҳада ишлаётган мутахассислар ҳам айтиб келишади.\nСуҳбатдошимиз, Ўзбекистон Меҳнат ва аҳолини ижтимоий ҳимоя қилиш вазирлигининг бандликка кўмаклашувчи ва аҳолини ижтимоий ҳимоя қилиш туман бўлимларидан бирида оддий инспектор вазифасида ишлайди. У хавфсизлик нуқтаи назаридан иш жойини ҳам, исмини ҳам ошкор этмаслигимизни илтимос қилди.\nСуҳбатдошга кўра, аслида ҳар йили фалонча миқдорда янги иш ўринлари яратилди, деган ҳисоботларнинг асосий қисми "приписка", яъни қўшиб ёзишлар ҳисобидан бўлади:\n– Бу юқоридан берилган топшириқ. Мана бу кварталга шунча иш ўрни “яратиб” берасан, деб. Ҳар бир туманда аҳолининг бандлиги билан шуғулландиган марказлар ва уларнинг инспекторлари бор. Уларга топшириқ берилади, масалан шу ойда касаначилик бўйича 240 одам “ишли” бўлиши керак ёки қурилишда 100 одам ишли бўлиши керак”, дейилади. Кейин инспекторлар ўша рақамли тўғирлаб, ҳисобот беради,- дейди инспектор.\nМутахассис бу ҳисоботлар қандай тайёрланиши механизмини ҳам тушунтириб берди:\n– Масалан, 30 та янги иш ўринлари топилган бўлса, шунга яна 20 та қўшиб ёзилади. Бу 20 та одам йўқ эмас, бор одамлар. Фақат уларнинг паспортлари копиялари олинади, ҳужжатлар тўлдирилади ва ҳисоботга шу одам ишли бўлди деб, ҳисоботга тиркалади.\nБу инспекторларнинг “ижоди”. Айтайлик ҳозир Россиядан жуда кўп меҳнат муҳожирлари қайтиб келмоқда. Улар маҳалла қўмитасига чақиртирилиб, паспорт копиялари олинади ва гўёки улар иш билан таъминлангандай бўлади. Аслида бу ишларининг шунчаки кўзбўямачилик учун қилинаётганини маҳаллий ҳокимлар ҳам, аҳолини бандлиги шуғулланувчи идоралар ҳам жуда яхши билади,- дейди бандликка кўмаклашувчи ва аҳолини ижтимоий ҳимоя қилиш туман бўлимларидан бирида ишлаётган инспектор.\nТошкент шаҳрида ўтказиладиган бўш иш ўринлари ярмаркаларини шахсан кузатиб келаётган Шавкат Бадалов ҳар йили бир миллионга яқин янги иш ўринлари яратилаётгани ҳақидаги ҳукумат ҳисоботини “сафсата” деб атайди:\n– Менимча бу сафсатадан бошқа нарса эмас. Бу кўзбўямачиликнинг энг оригинал кўриниши. Давлат таклиф этаётган ишларда яхши ишлар йўқ. Агар яхши иш бўлса, ўша ташкилот раҳбарларининг қариндошлари ва танишларидан ортмайди. Миллионга яқин иш жойи яратиш, бу афсонанинг ўзику. Ярмаркаларда иш ўринлари бор, эълонлар бор. Лекин унга кириб ишлайдиган одамга бериладиган маош унинг йўлкираси билан обед пулидан ортмайди,- дейди тошкентлик Шавкат Бадалов.


Бугун уларнинг энг қизиқарлилари ҳақида сўзлаймиз.\nДунёдаги энг машҳур мультипликация студиясининг рамзида доим эртакнамо қаср акс эттирилган. Дастлаб унга Германиядаги Нойшванштайн қасри асос бўлган. Бироқ, 2006 йилда уни Париждаги Диснейлендда қурилган Золушканинг қасри эгаллади.\nДаниядаги ўйинчоқ ишлаб чиқарувчи LEGO компаниясининг номи данияликлар тилидаги «leggodt» — «мароқли ўйин» иборасининг қисқартмаси ҳисобланади.\nИккинчи жаҳон уруши даврида Coca-Cola компаниясининг Германиядаги бўлимини бошқарган Макс Кайт янги маҳсулот яратишга қарор қилган. Ичимликнинг номи жамоавий муҳокаманинг натижаси бўлган. Зеро, Кайт иштирокчиларга «тасаввурни ишлатишни» (немисчада — «Fantasie») айтган ва бунга жавобан ходимлардан бири Joe Knipp дарҳол «Fanta!» сўзини келтирган.\n«Nin-ten-do» - 3 та япон иероглифидан тузилган ном бўлиб, «Омадни самога қолдир» дея таржима қилиш мумкин.\nДанияда асос солинган Pandora заргарлик уйининг номини танлашда ҳам афсоналарга мурожаат этилган. Бу сўз қадимги юнон тилидан «барига қобилиятли» деб таржима қилинади. Афсонага кўра Пандора Зевснинг иродаси билан яратилган биринчи аёл бўлиб, у Прометей илоҳий оловни ўғирлагани учун одамларга жазо сифатида юборилган.\nЛюкс тоифасидаги Cadillac автомобиллар маркаси ўз номини компания асосчиси, Mеханик Генри Лиланднинг аждоди – Франция мустамлакачи маъмури ва ҳарбий қўмондони Антуан Ломе де Ламот де Кадильякнинг исмидан олган.\nБританиядаги Durex контрацептивлар бренди – бу Durable, Reliable, Excellence (мустаҳкамлик, ишончлилик, устунлик) сўзларининг қисқартмаси.\nБаъзи компанияларнинг мақсади уларнинг рамзларидан фойдаланиш ҳаётимизнинг бир қисмини яхшилашини хабар қилишдан иборатдир. Хўш, Леви бу хабарни тарқатиш учун нима қилди? У аксариятимиз джинси кийганда алоҳида урғу беришни истайдиган тана қисмини ажойиб усулда яшириб қўйди. Агар аввал буни кўрмаган бўлсангиз, энди доим назарингизда бўлади.\nКомпания асосчиси Пьер Омидьяр Echo Bay Technology Group компаниясига ишлаган пайтидаёқ сайтнинг аналогини яратган. Ушбу компаниянинг офиси Эхо Бей (Невада) номли ҳудудда жойлашган. Омидьяр «EchoBay.com» сайтини рўйҳатдан ўтказишни истаган, аммо бу номнинг бандлиги маълум бўлган. Шунда у номни «ebay.com» кўринишигача қисқартирган. Шунга қарамай, кўпчилик ebay сўзи - «Electronic Bay» («электрон кўрфаз») қисқартмаси эканлигига ишонади.\nКорейс тилида «sam» -«уч», «sung» эса – юлдуз маъносини англатади. Натижада, Samsung сўзини тўғридан-тўғри «уч юлдуз» деб таржима қилиш мумкин. Уч сони ўзида «катта, кўп сонли ва қудратли» маъносида ишлатилади.\nБу ном - «Service Games of Japan» («Япония ўйинлар хизмати») иборасидан олинган қисқартма. Компания дастлаб мамлакатнинг ҳарбий базаларига пинбол ўйини учун автоматларни етказиб бериш билан шуғулланган.\nБир қарашда Audi рамзи оддий ва тушунарли кўринади, аммо бари кўринганидек содда эмас. Тўрт ҳалқанинг ҳар бири 1932 йилда Audi концернига асос солган тўртта компаниянинг бирини англатади: DKW, Horch, Wanderer ва Audi.\nAlfa Romeo рамзида чуқур тарихий ғоялар яширинган – қизил хоч Милан муниципалитети байроғидан олинган, қонҳўр аждар эса – бир замонлар Ламбардияни бошқарган қадимий Висконти сулоласининг рамзи ҳисобланади. Айтиш керакки, аждарли машиналар бутун тарих давомида бошқа рамзларга нисбатан камроқ одамларни нобуд қилган.\n2018-04-21 19:36:29 1193 0 Манба: adme.ru


Ойдан кейин навбат Марсга етадими? - Hidoyat.uz\nАсосий саҳифа Янгиликлар Дунё янгиликлари Ойдан кейин навбат Марсга етадими?\nЧоп этилди Mart 11, 2019 Ойдан кейин навбат Марсга етадими?da fikr bildirishni o'chirish\nХитой келгуси йилда Марсни тадқиқ этишни режалаштиряпти. Бу ҳақда Женьминь Жибао манбаси хабар берди.\nУнга кўра, Чин ўлкаси 2020 йилда “қизил сайёра”га махсус қурилма учиради. Ушбу восита Марсга қўнади ва тадқиқотлар олиб боради.\nОнлайн нашримизда шу йил бошидан “Чанъэ-4” Ойнинг орт томонига муваффақиятли қўндирилгани ҳақида хабар бергандик. Бу инсоният тарихидаги Ҳилолнинг бизга кўринмас томонига муваффақиятли юборилган космик ускунага айланганди.


ЎзА - Туркия Президентининг мамлакатимизга ташрифи самарали ва мазмунли бўлди\n01.05.2018 21:55 Чоп этиш версияси\nАввал хабар қилинганидек, Ўзбекистон Республикаси Президенти Шавкат Мирзиёевнинг таклифига биноан Туркия Республикаси Президенти Режеп Таййип Эрдўғон 29 апрель – 1 май кунлари давлат ташрифи билан мамлакатимизда бўлди.\nТашрифнинг учинчи куни олий мартабали меҳмон Бухоро вилоятига келди.\nБухоро халқаро аэропортида Туркия Президенти Режеп Таййип Эрдўғонни Ўзбекистон Президенти Шавкат Мирзиёев кутиб олди.\nБухоро вилоятида ушбу ташрифга алоҳида тайёргарлик кўрилди. Кўчалар икки мамлакат давлат байроқлари билан безатилган, ранг-баранг панноларга халқларимиз дўстлиги ва қардошлигини тараннум этувчи сўзлар ёзилган.\nЎзбек ва турк халқлари тарихи асрлар давомида шундай мустаҳкам илдизлар билан боғланганки, уларни бир-биридан айро тасаввур қилиш мушкул. Турк халқи Ўзбекистон заминини муқаддас деб билади ва уни “ота юрт”, деб эъзозлайди. Қардош турк халқининг диёримиз ва халқимизга бўлган чексиз меҳри ва ҳурматини англаш, ҳис қилиш учун шунинг ўзи етарли.\nЎзбекистон заминида туғилиб ўсган, жаҳон илм-фани ривожига беқиёс ҳисса қўшган буюк мутафаккирларни Туркияда яхши билишади ва қадрлашади. Бутун мусулмон оламида машҳур аллома, нақшбандия тариқати асосчиси Баҳоуддин Нақшбанд ана шундай сиймолардан биридир.\nТуркия Республикаси Президенти Режеп Таййип Эрдўғон Бухоро вилоятига ташрифини Баҳоуддин Нақшбанд мажмуасини зиёрат қилишдан бошлади.\nУлуғ аллома руҳи покига Қуръон тиловат қилинди.\nОлий мартабали меҳмонга тариқат асосчисининг ҳаёти, ислом дини ривожига қўшган ҳиссаси, мустақиллик йилларида мажмуада амалга оширилган улкан бунёдкорлик ишлари ҳақида маълумот берилди.\nЎтган йили мажмуа ҳудудида Президент ташаббуси билан Мир Араб олий мадрасаси фаолият бошлади. Туркия Президентига Ўзбекистон мусулмонлари идорасига қарашли ушбу мадраса тарихи ва фаолияти ҳақида сўзлаб берилди.\nБугунги кунда мамлакатимизда ислом динининг асл инсонпарварлик моҳиятини тарғиб этиш, илм-фан ва динимиз ривожига улкан ҳисса қўшган буюк алломалар меросини чуқур ўрганиш бўйича улкан ишлар амалга оширилмоқда. Давлатимиз раҳбари ташаббуси билан Самарқандда Имом Бухорий халқаро илмий-тадқиқот маркази, Тошкентда Ислом цивилизацияси маркази барпо этилмоқда.\nОлий мартабали меҳмон Ўзбекистон буюк алломаларга бешик бўлган муқаддас замин экани, халқимиз тарихи, бой маънавий меросига ғоят ҳурмат билан қарашини таъкидлади.\nТуркия Президенти Режеп Таййип Эрдўғон Президентимиз Шавкат Мирзиёев ҳамроҳлигида Бухоро шаҳридаги Арк қўрғонини томоша қилди.\nАзалдан Ғарб билан Шарқни боғлаган Буюк ипак йўлининг муҳим чорраҳасида жойлашган Бухоро бой ва шонли тарихга эга. Ушбу тарих халқимизнинг ўтмишдаги турмуш тарзи, бунёдкорлиги, хорижий давлатлар билан ижтимоий-иқтисодий алоқаларидан гувоҳлик беради. Арк қўрғонида жойлашган вилоят ўлкашунослик музейида намойиш этилаётган минглаб экспонатлар, археологик буюмлар ҳам шу ҳақда ҳикоя қилади.\nИкки давлат раҳбарлари мазкур музей фаолияти билан танишди, бу ердаги ноёб осори-атиқаларни кўздан кечирди, музей қўриқхона ҳудудидаги жомеъ масжидида бўлди.\nҚўрғон марказида сақланиб қолган қабулхона – маросимхонада вилоят санъаткорлари томонидан халқлар дўстлигини тараннум этувчи миллий куй-қўшиқлар янгради.\nПрезидентлар Арк қўрғони яқинидаги Пойи Калон мажмуасида ҳам бўлдилар.\nБухоро заминининг ҳар қаричи тарих. Қадимий обидалар аждодларимизнинг буюк яратувчилик даҳоси ва маънавий қудратидан сўзлайди. XII ва XVI асрлар оралиғида бунёд этилган Минораи Калон, Масжиди Калон ва Мир Араб мадрасаси ўзининг бетакрор меъморий ечими, маҳобати ва жозибаси билан ҳар қандай кишини мафтун этади.\nМинораи Калон архитектуравий ечими бўйича дунёдаги кам сонли тарихий обидалардан биридир. У қарийб 900 йил давомида не-не талотўпларга гувоҳ бўлган. Халқимиз қудратининг ўлмас рамзи сифатида бугун ҳам барчани ҳайратга солаётир.\nМир Араб мадрасасида ўтганлар хотирасига Қуръон тиловат қилинди.\nXVI асрда ташкил этилган Мир Араб мадрасасида фаолият юритаётган ўрта махсус ислом билим юрти ўз вақтида собиқ шўро давлати ҳудудидаги ягона ислом таълим муассасаси бўлган. Ҳозирги пайтда бу ерда ёшларимиз диний ва дунёвий билимларни, хорижий тилларни пухта ўзлаштирмоқда.\nБухоронинг тарихий ва меъморий обидалари, миллий ҳунармандлик маҳсулотлари туркиялик меҳмонларда катта таассурот қолдирди.\nШу билан Туркия Республикаси Президенти Режеп Таййип Эрдўғоннинг мамлакатимизга давлат ташрифи якунига етди.\nБухоро халқаро аэропортида олий мартабали меҳмонни Президентимиз Шавкат Мирзиёев кузатиб қўйди.


Италиялик тадбиркорлар Ўзбекистон автосаноати билан ҳамкорликка қизиқиш билдирмоқда\n20:33 / 17.12.2015\n9-11 декабрь кунлари Тошкентда Италия-Ўзбекистон савдо палатаси президенти Луижи Иперти ва Турин шаҳри савдо-саноат палатасининг ташқи иқтисодий бўлими бошлиғи Кристиан Аванци бошчилигидаги италиялик тадбиркорлар делегацияси бўлди.\nИталия бизнес-миссияси таркибига Tecnocad Progetti (автомобиль дизайни), Mobitecno (тез тиббий ёрдам машиналари ва махсус транспорт воситалари), Gruppo CNL (металл буюм ва ғилдираклар ишлаб чиқариш), Meccanotecnica Umbra (автомобиль насослари ишлаб чиқариш) компаниялари вакиллари кирди.\nИталиялик меҳмонлар “Ўзавтосаноат” АЖ фаолияти билан танишиш пайтида компания бошқарув раиси ўринбосари Қобил Азимов томонидан қабул қилиндилар.\nУлар ўртасида мазмунли суҳбат бўлиб ўтди, унинг давомида томонлар ҳамкорлик ва ишбилармонлик алоқаларни мустаҳкамлашдан манфаатдорликларини билдирдилар. Хусусан, Ўзбекистон автосаноати учун автомобиль бутловчи қисмлари ва эҳтиёт қисмларини маҳаллийлаштириш дастурларида Италия бизнесининг иштироки катта қизиқиш уйғотади. Ўз навбатида италиялик тадбиркорлар Ўзбекистонга ўз маҳсулотлари ва технологияларини тақдим қилишлари мумкин.\nТомонлар икки давлат ўртасидаги бизнес-алоқаларни яқин келажакда ўзаро манфаатли лойиҳаларни ҳисобга олган ҳолда чуқурлаштириш кераклиги ҳақидаги фикрга келдилар.\nҲамкорликнинг баъзи вариантларини яқин истиқболда амалга ошириш мумкин. Бундай ҳамкорликка Ўзбекистон ёқилғи қуйиш станцияларига ускуналар етказиб беришни киритиш мумкин. Икки давлат тадбиркорлари ўз алоқаларини давом эттиришга келишиб олдилар.\nМарокаш қироли хотини билан ажрашди


Жаҳон чемпионати. Баҳодир Жалолов рақибини чуқур нокаутга учратган жангдан ФОТОГАЛЕРЕЯ / Olamsport.com\n20:05Осиё чемпионати совриндори Жаҳонгир Турдиевни табриклаймиз! 0 18:49АПЛ 2 июлга қадар бўлган тақвимни эълон қилди\t0 18:22UFC 14 июнь кунги турнирнинг барча жуфтликларини эълон қилди\t0 17:27Мейвезер Жорж Флойднинг дафн маросимига қанча бергани маълум\t0 17:01"Реал" навбатдаги трансферни мўлжалламоқда\t0 16:42Баҳодирлар ўйинлари ва тош кўтариш бўйича биринчи онлайн Ўзбекистон биринчилиги ғолиблари аниқланди\t0 16:20Россия терма жамоасига янги бош мураббий тайинланди\t0 15:58"Собиқ ва бўлажак жаҳон чемпиониман"\t0 15:36ФОТО Тармоқларда "Арсенал"нинг янги меҳмон либоси сурати тарқалди\t0 15:14NBAга 31 июль куни рестарт берилади\t0 14:52Кутилмаган хабар: UFC чемпиони коронавирусга чалингани ҳақида гапирди\t0 14:31UFC собиқ чемпиони Трампнинг севимли жангчисига қарши баҳс олиб боради\t0 14:09"Барса" "Интер"га Лаутаро учун 80 млн евро ва Фирпони таклиф қилмоқда\t0 13:48Баҳрайн супер бокс кечасига мезбонлик қилиши мумкин\t0 13:26Спортчилар ижтимоий тармоқларда\t0\n19 сен 10:52\nЖаҳон чемпионати. Баҳодир Жалолов рақибини чуқур нокаутга учратган жангдан ФОТОГАЛЕРЕЯ\nТеглар : Жаҳон чемпионатиБаҳодир ЖалоловБокс\nРоссиянинг Екатеринбург шаҳрида ўтказилаётган жаҳон чемпионатининг навбатдаги кунги баҳслари ҳам ўз якуни сари яқинлашмоқда.\nКечаги дастурдан ўрин олган сўнгги жангда чарм қўлқоп устамиз Баҳодир Жалолов чорак финал баҳсида рингга кўтарилганди. +91 кг вазн тоифасидаги боксчимиз АҚШ вакили Ричард Торресни биринчи раунддаёқ чуқур нокаутга учратиб, ярим финалга йўл олган эди.\nЭнди Баҳодир эртага ўтказиладиган ярим финал жангида россиялик Максим Бабанинга қарши рингга чиқади. Бабанин кеча англиялик боксчига 2:3 ҳисобида имкониятни бой берганди. Лекин мезбонлар протест бериш орқали мағлубиятни ғалабага айлантиришди.\nСуратлар муаллифи - Азиз Тўхтамуродов\nОсиё чемпионати совриндори Жаҳонгир Турдиевни табриклаймиз! 0\nБаҳодирлар ўйинлари ва тош кўтариш бўйича биринчи онлайн Ўзбекистон биринчилиги ғолиблари аниқланди 0\nU-16 Осиё чемпионати. Ўзбекистон охирги, Тожикистон биринчи саватчада 1\n19 сен 14:10:51\nRichard torresni instagramm sahifasida ko'rdim. Men yaxshiman ,xavotir olmanglar degan.... Juda xursandman\n19 сен 13:02:48\nKechagi hamma jang natijalarini hisoblar bilan chiqaringlar iloji bòsa\n19 сен 10:53:49\nAdminlar iltimos barcha 5 ta jangni videosini bitta qilib telegramga tashanglar yoki tas ix qilib saytga tashasangiz ham bo'ladi iloji bo'lsa mega baytini kamroq qilib tashanglar ko'pchilik ko'raolmaganlar pavtorini ko'rardik bokschilarni har bir jangi bizga qiziq


«ХОТИНИМ ТУҒМАС» ДЕМАНГ!\nЯқин-яқингача оиладаги бефарзандлик муаммоси биргина аёлниннг «айб»и бўлган.\nБатафсил... Янги шарх қўшиш ЙИГИТЛАРНИ ҚИЙНАЙДИГАН 4 САВОЛГА 4 ЖАВОБ\nОдатда турмуш остонасидаги қизларнинг саломатлигига эътибор қаратамиз-у, бу борада йигитларнинг ҳам айтар сўзлари, жавоб излаётган саволлари бўлиши ҳақида ўйлаб кўрмаймиз. Батафсил... Янги шарх қўшиш «ЭРИМ БИЛАН ЁЛҒИЗ ҚОЛИШДАН ҚЎРҚАМАН...»\n— Тўйимиз бўлганига бир йилдан ошди. Четдан қараганда, оиламиз рисоладагидек. Аммо эр-хотин ёлғиз қолганимизда...\nБатафсил... Янги шарх қўшиш ЖУФТИНГИЗГА ҲИДИНГИЗ ЁҚАДИМИ?\nЭркак ва аёлнинг нафақат феъл-атвори, балки танасининг ҳиди ҳам бир-бирига яқинлаштириши ёки узоқлаштириши мумкинлигини билармидингиз?\nБатафсил... Янги шарх қўшиш ВОЙ, ГАПИРМАНГ, УЯТ БЎЛАДИ!\nОдатда бу ҳақда гапириш уят саналади. Аммо, шунга қарамай мавзу кўпчилик аёл ва эркакларга бирдек қизиқарли. Батафсил... Янги шарх қўшиш «БИР-БИРИМИЗДАН УЗОҚЛАШИБ КЕТМАСАК ЭДИ...»\nКатта ўғлимни 4 ёшли бўлгач, алоҳида хонага чиқардим. Кичиги эса энди иккига кирди. Тез-тез шамоллаб қолади. Батафсил... Янги шарх қўшиш ЭРКАК ВА АЁЛ ЎРТАСИДАГИ НОЗИК МУОМАЛА ХУСУСИДА\nКўпинча бу мавзу оилаларда, айниқса, қизлар учун «ёпилган қозон». Аммо улар оилали бўлгандан кейин эркак ва аёл ўртасидаги нозик муомала хусусида муаммолар юзага келганда ана шу таъқиқлар панд бериб қўяди. Батафсил... Янги шарх қўшиш ҚУЛОҚҚА АЙТИЛАДИГАН ГАПЛАР ЁХУД ЖИНСИЙ ҲАЁТ МУАММОЛАРИ\nУшбу маълумотларни мухлисларимизнинг мурожаатлари асосида тайёрладик. Рости, уларнинг бизга бўлган ишончидан, «Суғдиёна»ни ўзларига сирдош деб билганларидан хурсанд бўлдик. Батафсил... Янги шарх қўшиш ЭРИНГИЗ ҚИЁ ҲАМ БОҚМАЯПТИМИ? УНИ ТУШУНИШГА ҲАРАКАТ ҚИЛИНГ!\nҲар бир қиз турмушга чиқиш ҳақида орзу қилганида, албатта ёнида уни севувчи, ардоқловчи инсонни тасаввур қилади. Батафсил... Янги шарх қўшиш ЭҲТИРОСЛАР ҚАЕРГА ЙЎҚОЛАДИ?\nБиргаликда ўтадиган дастлабки мафтункор тунлар шу қадар қисқадек туюладики, ёш келин-куёв қандай қилиб тонг отганини ҳам билмай қолади. Батафсил... Янги шарх қўшиш Бошқа мақолала...\nНОЗИК МУНОСАБАТЛАР ЧИГАЛЛАШАВЕРСА... ЭРКАКЛИК ҚУВВАТИНИНГ СУСТЛАШИШИ АСАБДАНМИ? АЁЛЛАРНИ ЎЙЛАНТИРГАН МУАММО: ВАГИНАЛ РЕЛАКСАЦИЯ


16 январ 2021, Тошкент вақти: 06:58\nҚоқсой ҚФЙ ҳудудида жойлашган мазкур бинодаги туғруқ бўлими февраль ойида ëпилгунга қадар атроф-яқиндаги кўплаб қишлоқ аëлларига хизмат кўрсатиб келган.\nСамарқанд вилоят, Каттақўрғон туманидаги Мойбулоқ ва Қоқсой ҚФЙ аëлларига хизмат кўрсатиб келган туғруқ бўлимининг олти ой аввал ëпилиши бу ҳудуддаги ҳомиладор аëллар учун жиддий қийинчилик туғдирмоқда.\n9000 нафар туғиш ëшидаги аëл яшовчи бу ва унга туташ дашт қишлоқлари туман марказидан 30-40 километр масофада жойлашгани боис¸ тўлғоқ тутган аëллар шаҳар туғруқхонасига етолмай¸ йўлда¸ ëки уйида туғишга мажбур бўлмоқда.\nОзодликка юборилган видеотасвирда уйда туғишга мажбур бўлган келинчакнинг яқинлари шундай дейди ва расмийлардан бу муаммога ечим топишни сўрайди.\nСамарқанд вилоят Соғлиқни сақлаш бошқармаси расмийси¸ қишлоқ туғруқхонасининг малакали кадр ва зарур тиббий ускуналар йўқлиги боис ëпилгани¸ айни пайтда уни таъмирлаб¸ қайта ишга тушириш имкони ўрганиб чиқилаëтганини билдирди.\n"Қишлоқ аëллари туман марказига етолмай¸ уйда¸ йўлда туғмоқда"\nОзодликка 9 сентябрь куни юборилган видеотасвирда уйда туққан аëл , унинг чақалоғи ва яқинлари акс этган. Видеода ерда ëзилган кўрпача устида ëтган аëл¸ унинг оëқ томонида турган қайчи ва дока¸ тоғорага солинган қонли латта кўринади.\nВидеода бир неча аëлнинг овози эшитилса-да¸ улар “бошимга бало келмасин” деган андиша билан юзини кўрсатмасликни сўрайди.\nОқ йўргакка ўралган чақалоқни ушлаб туриб гапирган аëл¸ овсинининг келинини уйида туғдиришга мажбур бўлганини айта туриб¸ видеодаги манзарага изоҳ беради.\nАëлнинг гапидан¸ Каттақўрғон тумани Мойбулоқ қишлоғидаги туғруқхонанинг олти ой аввал ëпилгани¸ шундан бери аëллар туғиш учун туман маркази¸ август ойида эса¸ бошқа туманларга боришга мажбур бўлаëтгани англашилади.\n“Йўлда туғиб қўяяпти¸ уйида туғиб қўяяпти¸ духтурга оборолмай қолаяпти. Оборганда ҳеч ким қарамаяпти. Кўчамиз ëмон бўлса¸ сойлар ëмон¸ йўллар ўнқир-чўнқир бўлса. Шундай азоб едик-шундай азоб едик! Тўлғоқ тутган маҳал (она-бола) нариги дунë билан курашади. Овсинимнинг келинини уйимга опкелиб туғдириб ўтирибман. Шўрлик¸ озгина азоб едими?” дейди видеога юзини кўрсатмасдан гапирган катта ëшдаги аëл.\nВидеодаги воқеага изоҳ\nБу видеони юборган мойлисойликлардан бирининг 9 сентябрь куни Озодликка айтишича¸ жорий йил 8 февраль куни Мойбулоқ ва Қоқсой ҚФЙлари ўртасида 2002 йилдан бери ишлаб келган туғруқхона ëпилган.\n“Икки қаватли бу бино расман туғруққа тайëрлаш бўлими¸ деб айтиларди. Аммо Мойбулоқ¸ Қоқсой ва яна қанча дашт қишлоқларининг аëллари 10 йилдан бери шу ерда туғиб келган. Оғирроқ ҳолат бўлса¸ Каттақўрғон марказидаги туғруқхонага опкетишарди¸ аммо кўпчилик шу ерда туғарди. Февралда ремонтга деб ëпилганича¸ очилмади¸ очилиши ҳам даргумон бўп турипти”¸ деди Озодликка гапирган мойлисойликлардан бири.\nБу суҳбатдошнинг айтишича¸ август ойида Каттақўрғон туман касалхонасига қарашли туғруқхона ҳам ремонтга ëпилгани¸ ëн-атрофдаги ой-куни етган аëлларни янада оғир аҳволда қолдирган.\n“Кадандаги туғруқхона ëпилганидан кейин¸ шаҳарга боринглар дейишди. Шаҳар туғруқхонасида жой йўқлигидан¸ Иштихон ва бошқа туманларга юборишди. Тўлғоқ тутаëтган аëлни 30-40 кмга Дамасда олиб боришни тасаввур қилиб кўринг! Йўллар ëмон¸ орада сой бор. Бунча узоққа етолмаслигини билган аëллар¸ уйида туғаяпти. Мен билганим¸ кейинги бир ой ичида тўртта аëл уйида туғишга мажбур бўлди”¸ деди Озодлик гаплашган мойлисойлик.\nМойбулоқ ва Қоқсой ҚФЙ ҳудудида¸ расмий рақамларга кўра¸ 35 минг аҳоли яшайди¸ шундан 9000 нафари туғруқ ëшидаги аëллардир. Айни кунларда 400 га яқин ҳомиладор аëл борлиги айтилган бу иккала ҚФЙ фаоллари Озодлик билан суҳбатда¸ туғруқхона ëпилганидан кейин бу икки ҳудуд¸ қолаверса¸ уларга туташ даштдаги қишлоқлар аҳолиси учун жиддий муаммо туғилганини эътироф этди. Узоқдаги туғруқхонага етмай йўлда ëки уйида туғиб қўйган аëллар борлигини тан олган бу фаоллар¸ айни пайтда уларнинг аниқ сонини айтишни истамади.\nОзодлик гаплашган мойбулоқ ва қоқсойликлар¸ бу иккала ҚФЙ ўртасидаги туғруқ бўлимини қайта очиш сўрови билан давлат идораларига мурожаат қилганликлари ва Самарқанд вилоят соғлиқни сақлаш бошқармаси мутасаддиси келиб¸ шу масалада учрашув ўтказганини билдирди.\nҚишлоқликлар таъкидича¸ бу учрашувда тиббиëт расмийлари Қоқсой ҳудудидаги туғруқ бўлимининг очилиш-очилмаслиги ҳақида аниқ гап айтмаган.\n“Қишлоқ туғруқхонаси талабга жавоб бермагани учун ëпилди”\n9 сентябрь куни Озодлик Мойбулоқдан келган видео ва қишлоқликлар эътирозларига муносабат сўраб Самарқанд вилояти соғлиқни сақлаш бошқармаси расмийлари билан боғланди.\nЎтган ҳафта айни масалада Мойбулоқ ва Қоқсой ҚФЙ аҳолиси билан уч соат гаплашганини билдирган бошқарманинг Оналик ва болаликни муҳофаза қилиш бўйича бошлиқ ўринбосари¸ вазиятнинг анча чигал эканини тушунтирди.\n“Асосий вазифамиз¸ туғруқ пайтида она ва бола ҳаëтини сақлаб қолиш. Туғруқ бу жуда мураккаб жараëн. Туғиш пайтида аëлдан кутилмаганда кучли қон кетиш бошланса¸ бачадон олиб ташланади¸ бачадон олиб ташлангандан кейин ҳам қон кетиш тўхтамаса¸ экстирпация қилиш керак¸ ҳамма нарсаси олиб ташланади. 8 соат операция қилинган ҳолатлар бор. Мойбулоқда бунга на кадр ¸ на шароит бор. Шунинг учун малакали врачлар ва тегишли аппаратура бўлмагунча¸ буни вақтина ëпиб туришга қарор қилдик”¸ дейди бошқарма мутасаддиси Сайфиддин Мўминов.\nҚишлоқликларнинг¸ “10 йилдан бери бу туғруқхона туппа-тузук ишлаëтган эди¸ ҳеч ким ўлмади” деган эътирозларига жавобан мутасадди¸ бугунга келиб туғруқ ëшидаги аëллар саломатлиги анча ëмонлашгани¸ туғруқ билан боғлиқ мураккабликлар кўпайганини айтди.\n“Бу бўлимда ишлаб келган гинеколог нормал туғруқ пайтидаги доянинг ишини қила олади. Лекин операция қилиш керак бўлса¸ қилолмайди¸ на малака¸ на шароит бор бунга. Ë она¸ ë болага бирор кори-ҳол бўлса¸ биз калламиз билан жавоб берамиз. 15-20 минут кеч туғса ҳам¸ аëл нормал шароитда туғиши керак. Бу роддом резервда турипти¸ штатлари ҳам турипти. Агар ҳам доялик¸ ҳам жарроҳлик қилиш қўлидан келадиган врач топилса¸ очамиз. Лекин бунақа кадр йўқ ҳозир”¸ дейди Мўминов.\nҚишлоқ туғруқхонасига малакали врач¸ уни таъмирлаб ишга туширишга маблағ топилгунга қадар¸ мутасаддининг айтишича¸ вақтинчалик чора сифатида бошқарма Мойбулоқ ва Қоқсойдаги аëлларни туғруқхонага етказиш учун янги УАЗ машинаси ажратилган.\nАйни пайтда¸ икки қаватли бу бинони давлат-хусусий шериклик асосида ишловчи тиббий муасссага айлантириш имконлари ҳам кўриб чиқилмоқда¸ деди Мўминов.\nБу мойбулоқликларнинг қишлоқ туғруқхонаси ëпилиши юзасидан Озодликка юборган биринчи эътирози эмас. 22 август куни SizdanTelegram каналида қишлоқ аҳли номидан ëзилган мурожаат эълон қилинган ва туман тиббиëт бирлашмаси бошлиғи О. Худжамбердиев унда келтирилган шикоятга жавоб ҳам берган эди.\n“Каттақўрғон ҳақиқати” маҳаллий газетаси 26 август куни чоп этган бу жавобда Каттақўрғон “Туғруқ комплексининг Мойбулоқ қисмида даволаш, диагностика, санитария ва гигиена ва эпидимиология талабларига риоя қилиниш ҳолатлари ачинарли эканлиги маълум бўлгач, амалдаги қонунчиликка мувофиқ туғруқ мажмуасининг фаолияти вақтинчага тўхтатилгани” айтилган эди.\nРасмий жавобда шунингдек¸ “ўтган вақт ичида юқоридаги ҳолатлар аҳоли учун муаммо туғдирган ҳолатлари бўлиши мумкинлигини рад этмаймиз. Бунинг учун халқимиздан узр сўраймиз. Келгусида худди шундай ҳолатларни олдиндан бартараф этишга ҳаракат қиламиз”¸ дейилган эди.\nОзодлик гаплашган врачларга кўра¸ ëз Ўзбекистонда туғруқ мавсуми ҳисобланади ва айни шу фаслда республика бўйлаб жуда кўп туғруқхона дезинфекция мақсадида ëпилади. Очиқ қолган туғруқхоналарнинг бир неча туман аëлларига хизмат кўрсатишга мажбурлиги ортидан¸ уларда туғишга келган аëллар сони кескин ошиб¸ жой етишмаслиги кузатилади.\nОзодлик жорий йилнинг июль ойида Андижон вилояти Марҳамат тумани туғруқхонаси¸ ўтган ҳафта эса¸ Фарғона вилояти Ўзбекистон тумани туғруқхонасида туққан аëлларнинг жой йўқлигидан ерда ëтгани акс этган сурат ва видеоларни чоп қилган эди.


Пенсияга чиқиш учун зарур ҳужжатларни фуқаро ишлаётган ташкилот тўплайди / Ўзбекистон янгиликлари, энг сўнгги хабарлар\nЖАМИЯТ 0 Шархлар 1139 кўрилди\nПенсияга чиқиш учун зарур ҳужжатларни фуқаро ишлаётган ташкилот тўплайди\nҲуқуқий ахборот каналида қонунчиликка мувофиқ пенсияга чиқиш учун зарур бўлган ҳужжатлар тўпламини йиғиш масъулияти фуқаро ишлаётган ташкилот зиммасига юклатилганлиги маълум қилинди.\nБунинг учун ташкилот маъмурияти ҳар йили декабрь ойида шахсий варақчалар ва меҳнат дафтарчалари асосида кейинги йилда ҳам умумий, ҳам имтиёзли шартларда пенсия олиш ҳуқуқига эга бўладиган ходимлар рўйхатини тузади.\n- рўйхатга киритилган ходимларга нисбатан ташкилот маъмурияти пенсия тайинлаш учун ҳужжатларни олдиндан тайёрлашга киришади. Зарур бўлганда ташкилот маъмурияти етишмаётган ҳужжатларни сўраб олиш чораларини кўриши керак;\n- ташкилот маъмурияти тўпланган барча ҳужжатлар асосида пенсия тайинлаш учун тақдимномани расмийлаштиради.\nТашкилот ходим пенсия ёшига етган кундан кечиктирмай унинг пенсия олиш ҳуқуқига эга бўлганлигини билдиришга мажбур.\n2021 йил 1 январдан ҳужжатлар айланиши фақат электрон шаклда бўлади


Пентагон америкаликларнинг ҳаракатланиши тўғрисидаги маълумотларни сотиб олмоқда – ОАВ\nҲукумат телефон компаниялари ўз мижозлари жойлашуви тўғрисидаги маълумотларни бериши учун ордер сўраши лозим бўлгани ҳолда маълумотларни воситачилар орқали суд қарорисиз сотиб олганлиги айтилмоқда.\nПентагон разведка бошқармаси бир неча йиллардан бери суд ордерисиз америкалик ва хорижликларнинг ҳаракатланиши тўғрисидаги маълумотлар базасини сотиб олиш билан шуғулланиб келмоқда. Бу ҳақда The New York Times газетаси хабар берди.\nҚайд этилишича, охирги икки ярим йил давомида разведка бошқармаси ходимлари сотиб олинган маълумотлар базаси орқали америкаликларнинг ҳаракатланишини кузатиб келган. Ҳукумат телефон компаниялари ўз мижозлари жойлашуви тўғрисидаги маълумотларни бериши учун ордер сўраши лозим бўлгани ҳолда маълумотларни воситачилар орқали суд қарорисиз сотиб олган, деб ёзади NYT.\nАввалроқ The Wall Street Journal Америка федерал агентликлари мобил телефонлардаги маълумотлардан иммиграцион текширувларда фойдаланиши тўғрисида ёзганди. Газетанинг қайд этишича, ҳукумат мобил телефонлардаги ўйинлар, об-ҳаво ва электрон тижорат иловаларидан олинган маълумотларни ўрганади.\nNYT нашрининг ёзишича, Пентагон шунингдек, разведка мақсадларида хорижликларнинг ҳаракатланишини ўрганишда ушбу маълумотлардан фойдаланади.\nҚайд этилишича, америкаликлар тўғрисидаги маълумотлар базасини олиш учун махсус рухсат керак. Охирги икки ярим йил давомида бундай рухсат беш марта берилган.


Карантин даврида аҳоли орасида ўлим билан боғлиқ нечта ҳолат қайд этилди? – Давстатқўм мутахассиси жавоб берди - UzNews.uz\nМаълумотларга кўра, 1 ёшгача бўлган болаларнинг ўлими билан боғлиқ 4000та ҳолат қайд этилган.\nЖорий йил мамлакатда қанча ўлим ҳолати қайд этилди, бунда юқумли касалликлар таъсирида вафот этаётганларнинг ҳиссаси қандай? Умумий бу йилги кўрсаткич ўтган йилгидан ошдими?\nУшбу саволларга Давлат статистика қўмитаси бўлим бошлиғи Шерзод Дўснаев “Севимли” телеканалига берган интервьюсида жавоб берди.\nМутахассис берган маълумотга кўра, Давстатқўм Ўзбекистондаги демографик ҳолат бўйича ҳар чоракда маълумот тўплайди. Хусусан, жорий йилнинг январь-июнь ойларида Ўзбекистондаги жами аҳоли сони 34 191,7 минг кишини ташкил қилмоқда. Бу эса ўтган йилнинг мос даврига нисбатан 1,3 фоизга ошганини англатади. Йил бошидан буён эса аҳоли сони 286,1 минг кишига кўпайди.\n– Жорий йилнинг январь-июнь ойлари оралиғида 74 600 та ўлим ҳолати қайд этилди. Бу кўрсаткич ўтган йилнинг мос даврига нисбатан 0,5 фоизга ошган. Ўлим сабабларига келсак – қон айланиш тизимидаги муаммолари сабабли – 59 фоиз, саратон хасталикларидан (турли ўсимталардан) – 9 фоиз, бахтсиз ҳодисалар ва турли жароҳатланишлардан – 9 фоиз, юқумли ва паразитар касалликлардан – 1,3 фоиз, қолган бошқа турли хасталик ва сабаблар оқибатида – 15 фоиз кишилар вафот этган, - дейди Давлат статистика қўмитаси бўлим бошлиғи Шерзод Дўснаев.\nШунингдек, маълумотларга кўра, шу давр оралиғида 1 ёшгача бўлган болаларнинг ўлими билан боғлиқ 4000та ҳолат қайд этилган. Бу ҳар бир тирик туғилган чақалоқларга нисбатан 10 промиллени ташкил қилмоқда. Яъни ҳар минг нафар тирик туғилган болаларга 10та 1 ёшгача бўлган болаларнинг ўлим ҳолати тўғри келади.